title: Shandiat

text: Viper (ワイパー, "Waipā") on Shandian sotureiden johtaja ja taisteli Upper Yardista Eneriä vastaan polttosinko aseenaan. Hän on Calgaran jälkeläinen ja on perinyt Calgaran väkivaltaisuuden. Viper on aina vihannut sekä taivassaaren väkeä, että meriltä tulleita. Hän taisteli Luffyä vastaan selviytymispelin aikana, mutta heidän taistelunsa keskeytyi kun Luffy joutui Nolan nielemäksi. Myöhemmin hän, Nico Robin, Roronoa Zoro, Nami, Ener ja Gan Fall selvisivät selviytymispelistä, mutta hän käytti jyryjyrymarja voimiaan ja kukisti Viperin lisäksi kaikki muut paitsi Namin. Viper yritti käyttää rysäysdiaalia ja merikiveä voittaakseen Enerin, mutta Ener antoi itselleen sydänhierontaa ja selvisi. Viper itse kärsi myös pahoja vaurioita, sillä rysäysdiaali vahingoittaa sekä vihollista, että käyttäjää. Kaiken kaikkiaan Viper käytti sitä kolmesti, vaikka normaalisti ihminen kuolisi jo toisesta käyttökerrasta. Kun Ener voitettiin, Shandiat ja taivassaarelaiset yhdistyivät sodan päättymisen kunniaksi. Viper taistelee käyttäen polttosinkoa ja rysäysdiaalia, ja on myös lähitaistelussa erittäin hyvä. Nykyisin hän on auttamassa muita rakentamaan kylää.


title: Shandiat

text: Uusimmassa japanilaisessa faniäänestyksessä Viper sijoittui 37 parhaaksi One Piece hahmoksi.


title: Korisliigan vuoden pelaaja

text: Vuoden pelaajan valitsevat vuosittain SM-joukkueiden päävalmentajat ja kapteenit.


title: Vanhaa viiniä

text: Vanhaa viiniä on Jukka Kuoppamäen vuonna 2002 julkaistu albumi.


title: Korisliigan vuoden tulokas

text: Vuoden tulokkaan valitsevat vuosittain SM-joukkueiden päävalmentajat ja kapteenit.


title: Romanssi (albumi)

text: Romanssi on iskelmälaulaja Jukka Kuoppamäen vuonna 2003 julkaistu albumi, jossa hän tulkitsee pääasiassa muiden artistien ja säveltäjien teoksia.


title: Kill ’Em and Eat ’Em

text: Kill 'Em and Eat 'Em on Pink Fairiesin comeback-albumi vuodelta 1987. Tuolloin yhtyeen ex-jäsenet kokoontuivat uudelleen ja tekivät keikkoja Hawkwindin Acid Daze -konserteissa.


title: Harold B. Lee

text: Harold Bingham Lee (28. maaliskuuta 1899 – 26. joulukuuta 1973) oli Myöhempien aikojen pyhien Jeesuksen Kristuksen kirkon yhdestoista profeetta ja presidentti vuodesta 1972 aina kuolemaansa asti. Häntä edelsi virassa Joseph Fielding Smith ja seurasi Spencer W. Kimball.


title: Harold B. Lee

text: Lee syntyi Cliftonissa Idahossa Samuel Leen ja Louisa Binghamin toisena lapsena. Hänen vanhempansa olivat maanviljelijöitä, ja Lee vietti suuren osan lapsuuttaan vanhempiensa maatilalla. Vanhemmilla oli kuitenkin varaa kouluttaa lapsensa, ja Lee suoritti kansakoulun Cliftonissa ja keskikoulun Prestonissa, Idahossa. Hän valmistui keväällä 1916. Kouluvuosinaan Lee soitti alttoviulua ja käyrätorvea, pelasi koripalloa ja toimitti koulun lehteä.


title: Harold B. Lee

text: Lee kävi kaksivuotisen koulunopettajan seminaarin ja toimi jo opiskeluaikanaan opettajana pienessä maalaiskoulussa. Syyskuussa 1920 kirkon tuolloinen presidentti Heber J. Grant kutsui Leen lähetystyöhön Yhdysvaltain läntisiin osavaltioihin. Lähetysalueen keskuspaikka oli Denverissä, Coloradossa. Lee palveli lähetyssaarnaajana vuoteen 1922.


title: Harold B. Lee

text: Lähetystyössä ollessaan Lee tutustui Utahista kotoisin olevaan lähetyssaarnaajasisareen Fern Lucinda Tanneriin. Lähetystyön jälkeen pari alkoi seurustella, ja heidät vihittiin Salt Lake Cityn temppelissä 14. marraskuuta 1923. Fern Leen kuoltua vuonna 1962 Lee meni 17. kesäkuuta 1963 naimisiin Freda Joan Jensenin kanssa. Myös hän oli ollut Leen tuttu jo lähetystyövuosilta.


title: Harold B. Lee

text: Vuonna 1930 Lee kutsuttiin vaarnan johtajaksi Salt Lake Cityn pioneerivaarnaan, joka oli kaupungin vanhin vaarna. Kyseessä oli haastava tehtävä, koska vuoden 1929 pörssiromahdus oli kääntänyt Yhdysvaltain talouden laskuun, ja yli puolet vaarnan pyhistä oli vailla työtä ja säännöllistä toimeentuloa. Lee järjesti vaarnan johtajana apuohjelman pulaa kärsivien kirkon jäsenten auttamiseksi. Vuonna 1932 hän järjesti ensimmäisen "piispan tavaratalon". Tämä oli kansanomainen nimitys seurakuntien piispojen ylläpitämille hätäapurahastoille, joista puutetta kärsivät kirkon jäsenet voivat saada apua rahan tai elintarvikkeiden muodossa. Kirkko pitää tämänkaltaisia avustusjärjestöjä yllä vieläkin. Vuonna 1936 Lee sai johdettavakseen koko kirkon avustusohjelman. Tämä tuli olemaan tärkeä laitos tulevan suursodan ahdinkoja ajatellen.


title: Harold B. Lee

text:
Vuonna 1941 Lee valittiin kahdentoista apostolin koorumiin. Hän oli apostoliksi harvinaisen nuori, vain 42 vuotta, ja lähes kaksikymmentä vuotta toisia apostoleita nuorempi. Koska kirkon presidentiksi noustaan apostolisen virkaiän perusteella, Leetä pidettiin jo alusta saakka tulevana kirkon profeettana ja presidenttinä.
Presidentti David O. McKayn aikana Leestä tuli tavallaan MAP-kirkon hengellinen ja intellektuaalinen johtaja. Presidentti Mckay sairasteli, ja ensimmäisen presidenttikunnan ensimmäinen neuvonantaja Henry D. Moyle ei nauttinut tarvittavaa luottamusta kahdentoista apostolin koorumissa. Vuonna 1969 Lee esti kahdentoista apostolin koorumia muuttamasta oppia, jonka mukaan mustaihoisilla ei olisi mahdollisuutta ottaa vastaan pappeutta. Vastaava muutos oli jo mennyt läpi kahdentoista apostolin koorumissa, mutta matkoilla ollut Lee vaati asiasta uutta äänestystä ja kaatoi asian äänellään. Lee ei ilmeisesti sinällään vastustanut mustaihoisten pappeutta, mutta hänestä se oli mahdollinen vain ilmoituksen kautta - eikä hänen mielestään sellaista ollut tullut.


title: Harold B. Lee

text: Presidentti McKay kuoli 1970, ja Joseph Fielding Smith valittiin tämän seuraajaksi. Lee nousi nyt ensimmäisen presidenttikunnan ensimmäiseksi neuvonantajaksi. Presidentti Smith oli iäkäs ja sairaalloinen, ja kirkon käytännön johto jäi Leen käsiin. Hän valmistautui omaan presidenttiaikaansa, josta yleisesti arveltiin tulevan pitkä. Olihan Lee vuosikymmeniä nuorempi kuin presidentti Smith.


title: Harold B. Lee

text: Tosiasiassa Leen presidenttikaudesta tuli eräs kirkon lyhyimmistä. Hänet valittiin Smithin seuraajaksi heinäkuussa 1972, ja hän menehtyi äkilliseen sydänkohtaukseen jo puolentoista vuoden kuluttua, joulukuussa 1973. Spencer W. Kimballin, joka oli päivälleen neljä vuotta Leetä vanhempi ja sairaalloinen, osaksi tuli johtaa kirkkoa seuraavat kaksitoista vuotta. Hänen aikanaan pappeus ulotettiin myös mustaihoisille.


title: Elsa Karppinen

text: Elsa Dagmar Karppinen (21. toukokuuta 1901 Kemi – 30. huhtikuuta 1957 Kuopio) oli suomalainen vasemmistopoliitikko. Suomen kommunistiseen puolueeseen kuulunut Karppinen vietti noin 12 vuotta vangittuna poliittisista syistä ennen vapautumistaan jatkosodan päätyttyä. Hän nousi kansanedustajaksi Suomen kansan demokraattisen liiton ryhmään heinäkuussa 1945.


title: Elsa Karppinen

text: Lapin läänin vaalipiiristä valittu Karppinen kuului myös Kemin kaupunginvaltuustoon. Vaaleissa 1950 Karppinen valittiin presidentin valitsijamieheksi.


title: Elsa Karppinen

text: Karppinen työskenteli kotikaupungissaan Kemissä myymälänhoitajana, konttoristina, puoluetoimitsijana, Suomi–Neuvostoliitto-seuran palveluksessa sekä toimittajana Kansan Tahto ja Kansan Sana -lehdissä.


title: Elsa Karppinen

text: Elsa avioitui vuonna 1938 Heikki Karppisen kanssa. Aviomies oli tuohon aikaan SKP:n Kemin alueen organisaattori.


title: R&G (Rhythm & Gangsta): The Masterpiece

text: R&G (Rhythm & Gangsta): The Masterpiece on rap-artisti Snoop Doggin seitsemäs albumi. Se julkaistiin 16. marraskuuta 2004. Osa levystä tuotettiin The Neptunesin studiolla. Albumi myi noin 225 000 kappaletta ensimmäisellä listaviikollaan ja sijoittui kuudenneksi Billboard-listalla. Se on myynyt noin 1,7 miljoonaa kappaletta Yhdysvalloissa.


title: Yōichi Wada

text: Yōichi Wada (, s. 28. toukokuuta 1959) on videopeliyritys Square Enixin nykyinen pääjohtaja ja Computer Entertainment Supplier's Associationin puheenjohtaja. Hän toimi Squaren pääjohtajana jo ennen yhtiön fuusioitumista Enixin kanssa vuonna 2003.


title: Yōichi Wada

text: Wada opiskeli Tokion yliopistossa, jossa hän suoritti oikeustieteen kandidaattitutkinto. Squarelle hän siirtyi huhtikuussa 2000 lähdettyään Nomura Securities -välitysyhtiöstä, jossa hän oli työskennellyt vuodesta 1984 lähtien. Nykyisen yhtiönsä pääjohtajaksi hän ryhtyi vuonna 2001; sitä ennen hän oli toiminut muun muassa talous- ja toimitusjohtajana. Squaren ostettua Taiton itselleen vuonna 2005 Wadasta tuli Taiton puheenjohtaja ja ohjaaja vuoden 2006 helmikuussa sekä lopulta pääjohtaja saman vuoden toukokuussa.


title: Yōichi Wada

text: Wadan toimikuvaan on kuulunut usean toisiinsa yhteydessä olevan tuotteen julkaiseminen osana laajempaa kokoelmaa. Esimerkkejä tästä ovat "Fabula Nova Crystallis Final Fantasy XIII" ja "Compilation of Final Fantasy VII". Lisäksi hän on korostanut, ettei Square Enixin menestys nojaa pelkästään yhtiön pelisarjoista parhaiten tunnettuihin "Final Fantasyyn" ja "Dragon Questiin", vaan myös uudempiin nimikkeisiin, jotka muodostavat 40 % yhtiön voitosta.


title: Oiva Willamo

text: Oiva Johannes Willamo (vuoteen 1906 Wilander; ) oli suomalainen jääkärieversti. Hänen kutsumanimiään olivat muun muassa "Ukko", "Lapin kaani" ja "Lapin keisari"; Saksassa hän käytti peitenimeä Willman.


title: Oiva Willamo

text: Willamo oli Saksassa sotilasoppinsa saanut jääkäri, joka jo ensimmäisessä maailmansodassa taisteli Saksan armeijan riveissä ja myöhemmin Suomen sisällissodan Valkoisessa Armeijassa. Talvisodassa hän toimi rintamakomentajana ja jatkosodassa suomalaisten ja saksalaisten välisiä yhteyksiä hoitaneen yhteysesikunta Roi:n komentajana. Hän oli myös innokas urheiluvaikuttaja ja oli muun muassa perustamassa maineikkaita Ounasvaaran Hiihtoseuraa ja Helsingin Jalkapalloklubia (HJK).


title: Oiva Willamo

text: Willamon vanhemmat olivat kauppias Johannes Willamo (aik. Wilander) ja Johanna Mathilda Friman. Hänet vihittiin ensimmäisen kerran avioliittoon vuonna 1922 Hellin Maria Haaralan kanssa, joka kuoli vuonna 1938, ja toisen kerran vuonna 1944 kirjailija Annikki Kariniemen kanssa.


title: Oiva Willamo

text: Willamo kirjoitti ylioppilaaksi Helsingin suomalaisesta normaalilyseosta vuonna 1911 ja liittyi Eteläsuomalaiseen osakuntaan. Opintojaan hän jatkoi vuosina 1911–1914 Teknillisen korkeakoulun maanmittausosastolla sekä Helsingin yliopiston filosofisen tiedekunnan maanviljelys-taloudellisella osastolla. Hän kävi Sotakorkeakoulun komentajakurssin vuosina 1926–1927. Nuoruudessaan hän kuului myös Voimaliittoon.


title: Oiva Willamo

text: Willamo oli yksi ensimmäisistä vapaaehtoisista, joiden päämääränä oli sotilaskoulutusta antava Pfadfinder-kurssi Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 3. maaliskuuta 1915. Hänet sijoitettiin joukon 1. komppaniaan. Myöhemmin Willamo sijoitettiin Kuninkaallisen preussilaisen jääkäripataljoona 27:n pioneerikomppaniaan, josta hänet komennettiin 4. syyskuuta 1915 värväys- ja etappitehtäviin Ruotsiin. Siellä hän toimi Seittenkarin, Tornionjoen ja Haaparannan etappiasemilla. Hän palasi takaisin komppaniaansa Saksaan 20. tammikuuta 1916. Hänet komennettiin 4. toukokuuta 1916 Saksan meriesikunnan erikoiskursseille Berliiniin, mistä hänet komennettiin toukokuussa vuonna 1916 erikoistehtäviin Ruotsiin ja Suomeen.


title: Oiva Willamo

text: Willamo kuului nelimiehiseen jääkäriryhmään, johon hänen lisäkseen kuuluivat Juho Heiskanen, Ilmari Relander ja Armas Suvirinne. He räjäyttivät kesäkuun 6. ja 7. päivän välisenä yönä vuonna 1916 Siilastuvassa Kilpisjärven rannalla sijainneet suuret venäläiset ammus- ja sotilastarvikevarastot. Tällä matkalla hän joutui myöhemmin 28. heinäkuuta 1916 Kajaanissa poliisien ja santarmien pidättämäksi, mutta onnistui pakenemaan heiltä. Pidätystä peläten Willamo matkusti elo–syyskuun vaihteessa Ruotsiin ja vielä saman kuukauden lopulla Saksaan Berliiniin, missä hän otti osaa toistamiseen erikoiskursseille. Pataljoonan yhteyteen hän palasi vuosien 1916–1917 vaihteessa, ja hänet siirrettiin pataljoonan täydennysjoukkoon. Täydennysjoukosta hänet siirrettiin pioneerikomppaniaan 7. elokuuta 1917. Willamo osallistui vuonna 1917 Libaussa järjestetylle moottoriveneenkuljettajakursseille. Hänet komennettiin erikoistehtäviin Pohjois-Suomeen 28. joulukuuta 1917, minne hän matkusti Stettinistä merimiehenä Tukholmaan ja sieltä edelleen Haaparantaan.


title: Oiva Willamo

text: Willamo siirtyi Haaparannasta Tornioon 31. tammikuuta 1918 ja liittyi 2. helmikuuta 1918 oberzugführer Friedel Jacobssonin komennuskuntaan, jonka mukana otti osaa Tervolan taisteluun ja 6. helmikuuta 1918 Tornion Iisakankasarmin valtaukseen. Torniosta hänet määrättiin kouluttamaan ja järjestämään Rovaniemelle alueen paikallisia suojeluskuntajoukkoja, joita käytettiin myöhemmin jääkäriluutnantti Aarne Mannisen komentamassa Oulun krenatööripataljoonan 2. komppaniassa. Rovaniemeltä Willamo komennettiin ylipäällikkö Mannerheimin käskyllä Kuolajärvelle 5. maaliskuuta 1918, missä hänen tehtäväkseen tuli muodostaa ja järjestää paikalliset suojeluskuntajoukot vahvennettuna Rovaniemeltä tuomillaan rovaniemeläisillä ja kemijärveläisillä suojeluskuntajoukoilla. Hän toimi sitten näin muodostetun Kuolajärven pataljoonan komentajana. Pataljoona jaettiin neljään komppaniaan, joista yksi oli konekiväärikomppania. Konekiväärikomppanian johtajana toimi jääkärivänrikki Väinö Sellgrén, muut komppanianpäälliköt olivat jääkäriyliluutnantti Lauri Stark sekä jääkärivänrikit Pietari Autti ja Jalmari Id. Pataljoonan ensisijaisena tehtävänä oli torjua Muurmannin alueelle talven aikana koottu ja sieltä käsin Suomen puolelle operoiva noin 2 500 miehen vahvuinen punakaartilaisjoukko. Willamo osallistui Suomen sisällissodan aikana sotatoimiin Vienan Karjalassa, muun muassa Tuntsan kylän valtaukseen sekä Kivisalmen ja Kilislammen taisteluihin.


title: Oiva Willamo

text: Willamo toimi sisällissodan jälkeen Sallan rykmentin Kuolajärven pataljoonan komentajana, josta hänet määrättiin edelleen 20. heinäkuuta 1918 alkaen Lapin I rajavartiopataljoonan 13. ryhmän päälliköksi. Lapin ryhmän esikuntapäälliköksi hänet nimitettiin 7. lokakuuta 1918. Lapin ryhmässä hänet siirrettiin edelleen 20. joulukuuta 1918 alkaen 4. komppanian ja 1. huhtikuuta 1919 alkaen 1. komppanian päälliköksi. Lapin rajavartioston talouspäällikön tehtävät hän vastaanotti 1. lokakuuta 1920, mistä tehtävästä hän siirtyi Lapin rajavartioston komentajaksi ja rajakomendantiksi jääkärimajuri Kurt Martti Walleniuksen tilalle 30. syyskuuta 1921.


title: Oiva Willamo

text: Willamo osallistui talvisotaan Erillisen pataljoona 16:n komentajana ja myöhemmin Lapin Ryhmän komentajan K. M. Walleniuksen apulaisena sekä Osasto Willamon komentajana.


title: Oiva Willamo

text: Välirauhan aikana hän toimi 11. Divisioonan virkaatekevänä komentajana ja myöhemmin Jalkaväkirykmentti 32:n komentajana, mistä tehtävästä hänet siirrettiin Rajavartiosto 6:n komentajaksi ja edelleen rajavartiostojen päälliköksi.


title: Oiva Willamo

text: Jatkosodan kynnyksellä Mannerheim määräsi eversti Willamon yhteysupseeriksi saksalaisten XX Armeijakunnan esikuntaan (AOK), vaikka kyseessä oleva tehtävä olisi kuulutun kenraalikuntaan kuuluvalle, mutta Mannerheim katsoi Willamon Pohjois-Suomen tuntemuksen ajavan arvojärjestyksen edelle. Myöhemmin hän toimi yhteysesikunta Roi:n komentajana aina Lapin sodan alkuun saakka. Kyseistä tehtävää hoitaessaan Willamo kutsuttiin päämajaan antamaan tilannearvio 26. lokakuuta 1941, jolloin hän arvosteli muun muassa ankarasti kenraalieversti Nikolaus von Falkenhorstia saamattomaksi. Toisaalta hän kehui armeijakuntien komentajia, joilla oli ilmeisiä hankauksia Falkenhorstin kanssa, mistä syystä XXXIV AK:n komentaja ratsuväenkenraali Hans Feige siirtyi tehtävästään syrjään.


title: Oiva Willamo

text: Willamo toimi isäntänä Reichsführer Heinrich Himmlerin Pohjois-Suomen vierailulla, jolloin Himmler tarkasti Kiestingin joukot. Willamo myös saunotti Himmlerin, jonka hän vielä muisti ja otti puheeksi Mannerheimin vastavierailulla Saksassa 27. kesäkuuta 1942.


title: Oiva Willamo

text: Sotien jälkeen Willamo toimi Erillisen Rajavartioston komentajana, josta hänet siirrettiin Pääesikuntaan erikoistehtäviin vuonna 1945 ja oli tehtävässä kunnes erosi vuonna 1947 vakinaisesta palveluksesta. Hänet haudattiin Helsingin Hietaniemen hautausmaalle.


title: Oiva Willamo

text: Willamo toimi suomalais-venäläisen neljännen paikallisen rajantarkastuskomission puheenjohtajana vuosina 1922–1926 ja 1928–1939 ja oli valtion kulokomitean jäsenenä vuosina 1924–1926 ja toimi Tuntsajoen uitontarkastajana vuodesta 1930 alkaen. Willamo toimi myös valtioneuvoston asettaman Lapin taloudellisten olojen parantamista suunnitelleen komitean jäsenenä vuosina 1935–1938 ja oli yksi Helsingin jalkapalloklubin perustajista vuonna 1907. Hän oli myös yksi Ounasvaaran hiihtoseuran perustajista ja monivuotinen puheenjohtaja sekä kunniapuheenjohtaja. Hän toimi myös Suomen matkailijayhdistyksen Rovaniemen paikallisosaston ja Ounasvaaran Ladun puheenjohtajana ja oli useiden urheiluseurojen kunniapuheenjohtaja.


title: Álvaro Colom

text: Álvaro Colom Caballeros (s. 15. kesäkuuta 1951 Ciudad de Guatemala) on guatemalalainen poliitikko, joka toimi maansa presidenttinä vuosina 2008–2012. Hän edustaa keskustavasemmistolaista Unidad Nacional de la Esperanza -puoluetta (UNE).


title: Álvaro Colom

text: Colom on Antonio Colom Arguetan ja Yolanda Caballeros Ferratén poika. Hänen setänsä Manuel Colom Argueta oli Guatemalan kaupungin pormestari, jonka sotilaat surmasivat 1979. Colomilla on poika Antonio Colom Szarata, joka soitta bassoa guatemalalaisessa rock-yhtyeessä Viento en Contra.


title: Álvaro Colom

text: Colom opiskeli Universidad de San Carlos de Guatemalassa (USAC) insinööriksi. Hän työskenteli yrittäjänä ja virkamiehenä. Hän johti järjestöä Fondo Nacional para la Paz ja toimi vuodesta 1991 varatalousministerinä. Hän omistaa tekstiilitehtaan.


title: Álvaro Colom

text: Hän oli UNE:n ehdokkaana vuoden 2003 presidentinvaaleissa, joissa pääsi toiselle kierrokselle, mutta hävisi sillä Óscar Bergerille. Colom sai vuoden 2007 vaalien ensimmäiselle kierroksella 9. syyskuuta 27 prosenttia äänistä. Häntä oli vastassa oikeistolaisen Partido Patriotan ehdokas kenraali Otto Pérez Molina. Guatemalan vuoden 2007 vaalit olivat verisimmät vuosikymmeniin; jo ennen ensimmäistä kierrosta tapettiin 50 ehdokasta ja heidän kannattajaansa. Tulosten julkistusten jälkeen ainakin viidessä kunnassa turvauduttiin kyynelkaasuun.


title: Álvaro Colom

text: 10. toukokuuta 2009 Guatemalan pääkaupungissa ammuttiin asianajaja Rodrigo Rosenberg Marzano kesken pyöräilylenkin. Rosenberg oli jättänyt jälkeensä videoviestin, jossa hän sanoi: ”jos katsotte tätä viestiä, se johtuu siitä että presidentti Álvaro Colom murhasi minut, apunaan Gustavo Alejos.” Alejos oli presidentin yksityissihteeri. Rosenberg oli edustanut maaliskuussa 2009 murhattua liikemiestä Khali Musaa, jota presidentin hallinto oli pyytänyt Banrural-pankin johtokuntaan. Skandaali laajeni, kun syyttäjä Amílcar Velásquez nähtiin poistumassa presidentin asunnosta ja hän joutui eroamaan. Colom kiisti syytökset ja pyysi YK:lta ja FBI:lta apua tapauksen tutkimisessa. Sekä Colomia vastaa että hänen puolestaan esiintyi mielenosoituksia. Espanjalaisen tuomari Carlos Castresanan johtama kansainvälinen tutkijaryhmä tuli tammikuussa 2010 siihen lopputulokseen, että Rosenberg suunnitteli oman murhansa menetettyään ystävänsä ja tyttärensä ja päätyi syyttämään siitä presidentti Colomia ja salaliittoa.


title: Höyryjyrä

text: Höyryjyrä on höyryvoimalla toimiva tiekone. Omalla koneella liikkuvat tiejyrät ovat nykyisin miltei yksinomaan dieselkäyttöisiä.


title: Höyryjyrä

text:
Suomessa on höyryjyriä säilynyt useita. Ajokunnossa on vuonna 2012 vain yksi entinen Helsingin kaupungille kuulunut joka on yksityisomistuksessa Jokioisilla. Sen hiukan pienempi sisarkone on tieliikennemuseo Mobiliassa Kangasalla ja Lemminkäinen Oyj:n omistama kolmas jyrä on sijoitettu lasikaappiin Helsingin Salmisaaressa. Koneen kaapissa ei ole varsinaista selityskilpeä.
Höyryjyrät ovat myös pienoismalleina kohtalaisen suosittuja; ainakin Wilesco tekee niitä pienoishöyrykoneella varustettuna sekä valmiina että rakennussarjana. Mallit voi varustaa radio-ohjauksella.


title: Nuffield Universal

text: Nuffield Universal on englantilaisvalmisteinen Nuffield -traktorimalli, jota valmistettiin vuosina 1948-1961.


title: Nuffield

text: Nuffield (Suomessa kansanomaisesti 'nuhvi') oli englantilaisen Wolseley Motors Ltd:n (myöh. Morris Motors ltd:n) tuotemerkki, jota käytettiin ko. ajoneuvovalmistajan traktoreissa. Myöhemmin Morris Motors ltd:n ja Austin Motor Companyn yritysfuusion yhteensaattamana BMC:n (British Motor Corporation) omistama traktorivalmistaja.


title: Nuffield

text: Nimensä nämä unikon oranssit traktorit saivat Morris Motors ltd:n pääjohtajalta William Morrikselta, joka sai lordin arvonimen 1934. Hän otti käyttöön tällöin Lordi Nuffield -lisänimen kotikylänsä mukaan.


title: Nuffield

text: Syy Nuffieldin valmistamiseen oli toisen maailmansodan jälkeen Britanniassa vallinnut valuuttapula ja sota-aikana loppuun ajettu maan traktorikanta. 1930-luvulla ja toisen maailmansodan aikana Britannian valtatraktorimerkki oli Fordson, joita valmistettiin Dagenhamissa. Muodostui tarve tuottaa täysin brittiläinen vastine Fordsoneille.


title: Nuffield

text: Ensimmäinen Nuffield-traktorin prototyyppi oli valmis jo 1946, mutta sitä ei saatu teräspulan vuoksi tuotantoon ennen vuotta 1948. Tuolloin esiteltiin sekä moottoripetrolikäyttöinen kolmipyöräinen Nuffield M3 riviviljelyyn että niin ikään moottoripetrolikäyttöinen nelipyöräinen Nuffield M4 peltoviljelyyn. Nuffield M4:n hinta 1948 oli 500 puntaa. Alussa valinnaisvarusteina oli kolmipistenostolaite ja voiman ulosotto, joista tuli myöhemmin vakiovarusteita. Traktori valmistettiin Birminghamissa.


title: Nuffield

text:
Ensimmäiset Nuffieldit olivat edellä aikaansa: suuri maavara, suuri teho, paljon työkoneiden kiinnityspisteitä, tyylikäs muotoilu ja luotettava moottori tekivät siitä suositun.
Nuffield käytti alkuun Morris Commercial petrolimoottoria ja 1950 alkaen lisäksi Perkinsin P4 dieselmoottoreita. Moottoripetrolimoottori (TVO) oli diesel- ja bensiinimoottoria heikkotehoisempi, mutta petroli oli halvinta polttoainetta. Kuitenkin jo 1955 95 % kaikista Britanniassa myydyistä Nuffieldeista oli dieselkäyttöisiä. 80 % Nuffieldeista meni vientiin.


title: Nuffield

text: Vuonna 1954 valmistui ensimmäinen Nuffield traktori, joka oli varustettu tehtaan omalla BMC-moottorilla. Tuo moottori oli erittäin pehmeäkäyntinen ja aikansa tehokkaimpia traktorimoottoreita Euroopassa. Se sisälsi paljon ostettuja patentteja muun muassa Saurerilta. Siksi ensimmäisen sarjan BMC diesel moottorit olivat mallimerkinnältään OES (Oil Engine Saurer). Pienin muutoksin kyseistä moottorikonstruktiota valmistettiin pitkälle 70-luvun loppuun.


title: Nuffield

text: 1964 esiteltiin uusi Ten Speed-mallisto eli 10/42 ja 10/60, joiden tärkein muutos edeltäjiinsä oli vaihteiston varustaminen kertojalla, eli vanhasta 5+R siirtopyörävaihteistosta saatiin nyt 10+2R. Kolmas 1960-luvun puolivälin malli oli pieni BMC Mini -traktori.


title: Nuffield

text: Nuffieldin perusrunkoratkaisu säilyi myös Leyland traktoreiden ajalle, vaikka mallit vaihtuivat. Muutokset olivat pieniä, mutta sitäkin tarpeellisimpia. Kiistelty tasauspyörästön lukko tuli "Nuffin" vakiovarusteeksi vuonna 1959, jolloin muilla englantilaismerkeillä sitä ei vielä ollut.


title: Nuffield

text: 1957 esiteltiin Fourille pikkuveli, kolmisylinterinen Universal Three, joka oli tarkoitettu kilpailemaan lähinnä Fordson Dextan ja Massey-Ferguson 35:n kanssa. Koska siinä oli käytetty hyvin paljon samoja osia kuin Fourissa se jäi painavaksi ja teho/paino suhteeltaan heikoksi kilpailijoihinsa nähden. Vetotehoa taas siinä oli saman verran kuin kokoluokkaa isommasta Fordson Majorista (Vakolan koetusselostus).


title: Nuffield

text: Vuonna 1961 esiteltiin näiden seuraajamallit 342 ja 460. Ensimmäinen numero merkitsi sylinterimäärää ja kaksi jälkimmäistä hevosvoimalukua. Malli 460 järkytti Nuffieldin mainetta heikohkon moottorin takia, sillä iskutilavuutta oli suurennettu ohentamalla sylinteriputkia 5 mm edellismalliin nähden. Putket halkesivat herkästi, mutta ongelma korjaantui vaihtamalla 95 mm putket uusien 100 mm tilalle. Tehtaalla oli moottori suunniteltu jäähdytysnesteiden käyttöä ajatellen, mutta koska tätä ei käytetty, söi putket kavitaatio, joka aiheutti halkeamisen.


title: Nuffield

text: 1964 Nuffieldin valmistus siirrettiin Bathgate:en.


title: Nuffield

text: Viimeiset Nuffield-mallit tulivat markkinoille vuonna 1967, jolloin esiteltiin mallit 3/45 ja 4/65. Nuffieldin ulkonäkö oli muuttunut koko tuotannon aikana hyvin vähän, mutta 5-sarjan varsin futuristinen muotoilu ampui monien mielestä yli ja samoihin aikoihin Nuffieldien myynti romahti. Itse traktori oli kyllä samaa perustekniikkaa kuin edeltäjänsäkin, myös laatu pysyi samalla tasolla.


title: Nuffield

text: Vuonna 1968 varmistui yhdistyminen Leyland Corporationin kanssa, ja Nuffin historiankirjat alkoivat sulkeutua. Vuonna 1970 tulivat uudet siniset "Nuffit" markkinoille Leyland-merkkisinä. Nuffieldin ajoista jäi jäljelle perusrakenne ja pieni Nuffield-teksti mallinumeron yläpuolelle. Sekin hävisi seuraavassa Leyland malliuudistuksessa.


title: Nuffield

text:
Suomi oli BMC agricultural divisionin suurimpia vientimaita muiden pohjoismaiden ohella. Täällä Nuffield oli suosittu ja omistajat olivat erittäin merkkiuskollisia loppuun asti, mikä osaltaan selittyy myös vahvalla edustajalla. Traktoria toi Suomeen koko tuotannon ajan Kesko.
1960-luvun lopulle asti Nuffield oli Fordsonin/Fordin ohella suosituimpia traktorikaivureiden peruskoneita. Suomessa Lännen konepaja asensi muutamiin UM 355-traktorikaivurin peruskoneena toimineeseen 4/65:een jo uutena BMC:n 6-sylinterinen, 90 hevosvoiman raskasajoneuvomoottori, jolloin konepellin kyljessä komeili merkintä Nuffield 6.


title: Nuffield

text: Suomessa muutettiin 1958–1961 DM4-mallisia Nuffieldeja nelivetoisiksi. Myöhemmät Bray-nelivedot valmistettiin Englannissa käyttäen Bray-kauhakuormaajan akseleita. Mallit olivat Bray 10/60:iä ja Bray 4/65:ia.


title: Nuffield

text: Oma lukunsa oli puutavaran ajossa ja muissa pitemmän matkan kuljetuksissa käytetty niin sanottu Kylmäkosken kertoja, joka oli varsin suosittu Nuffieldien lisävaruste. Tällä kylmäkoskelaisen Toivo Santalahden suunnittelemalla ja valmistamalla, alun perin voimanoton nopeuksien lisäämiseen tarkoitetulla, ylimääräisellä ratasparilla saatiin traktorin nopeudeksi noin 45–70 km/h. Se oli kallis lisävaruste, hinnaltaan silloin noin 75 000 mk, kun koko traktori maksoi 500 000 mk. Sitä oli saatavissa vain tilauksesta.


title: Valkealan reitti

text: Valkealan reitti (myös Väliväylä, Kivijärven reitti tai Lakanvirta) on vesistöreitti Kymijoen vesistössä ensimmäisen ja toisen Salpausselän välissä. Reitti saa alkunsa Lemin ja Luumäen kuntien alueen pienistä lammista ja järvistä ja virtaa sieltä länteenpäin. Kymijokeen se yhtyy Kouvolassa Harjunjokena Pyhäjärven alapuolella. Reitin suurin järvi on Kivijärvi. Saimaasta reitin erottaa vain kapea kannas Lappeenrannan Rutolassa sijaitsevien Valkealan reittiin virtaavan Kärjenlammen ja Saimaaseen virtaavan Myllylammen välillä. Ennen Vuoksen syntymistä tämä oli toinen Saimaan lasku-uomista, joita pitkin Saimaan vedet virtasivat Kymijokeen. Väliväylän keskijuoksulla on runsaasti esihistoriallisia kalliomaalauksia.


title: Valkealan reitti

text: Valkealan reitillä on pituutta Rutolaan 113 km ja putouskorkeutta noin 19 metriä Kivijärvestä Kymijokeen. Reitin valuma-alue on pinta-alaltaan 1 250 km² ja järvien vesipinta-ala yli 130 km².


title: Valkealan reitti

text: Uitossa väylää käytettiin ennen hyväksi yhdistämään Saimaan alue Kymijokeen. Väliväylän käyttö uittoon päättyi 1960-luvun alussa. Nykyisin se on suosittu melontareitti.


title: Annette Messager

text: Annette Messager (s. 1943 Beck-sur-Mer, Ranska) on ranskalainen taiteilija. Hänen tunnetaan erityisesti installaatioistaan, joihin hän liittää usein valokuvia ja erilaisia aineksia. Messager on pitänyt useita näyttelyitä. Hän on naimisissa taiteilija Christian Boltanskin kanssa, joka oli Helsingin juhlaviikkojen vuoden 1998 taiteilija. He asuvat Malakoffissa lähellä Pariisia.


title: Annette Messager

text: Messager piti ensimmäisen näyttelynsä 1970. Hänen ensimmäinen merkittävänä pidetty työnsä on "Les Pensionnaires" (Hoidokit, 1971–1972), jossa on täytettyjä pikkulintuja lasivitriineissä. Vuonna 2005 hänen teoksensa "Casino" oli esillä Venetsian biennaalissa Ranskan paviljongissa. Teos palkittiin Kultaisella leijonalla. Messagerilla oli retrospektiivinen yksityisnäyttely Pariisin Pompidou-keskuksessa vuonna 2007. Se oli esillä Suomessa Espoon modernin taiteen museossa marraskuusta 2007 tammikuuhun 2008.


title: Annette Messager

text: Fabian Stech, J'ai parlé avec Lavier, Annette Messager, Sylvie Fleury, Hirschhorn, Pierre Huyghe, Delvoye, D.F.-G. Hou Hanru, Sophie Calle, Ming, Sans et Bourriaud. Presses du réel Dijon, 2007.


title: Christian Boltanski

text: Christian Boltanski (s. 6. syyskuuta 1944 Pariisi) on ranskalainen taiteilija.


title: Christian Boltanski

text: Boltanskin taiteen lähtökohta on tila. Hän rakentaa siihen kokonaistaideteoksen, tarinan. Kuolema on hänen keskeisiä aiheitaan, ja taustalla on todellisuutta, lapsuuden kokemuksia, sillä Boltanskin isä on juutalainen. Lähipiiri kuitenkin pääasiassa pelastui tuholta. Syyllisyys on toinen hänen keskeisiä teemojaan.


title: Christian Boltanski

text: Boltanski aloitti uransa taidemaalarina, minimalistina, mutta hylkäsi maalaamisen 1960-luvulla. Boltanskin 1980-luvun tuotannossa sarja "Monumentit" on tärkein teossarja. Hän on usein pitänyt näyttelyitä museoiden ja gallerioiden ulkopuolella, kuten kirkoissa ja rautatieasemilla.


title: Christian Boltanski

text: Boltanski on naimisissa taiteilija Annette Messagerin kanssa. Boltanskin isä on ukrainalaistaustainen juutalainen, äiti on korsikalainen.


title: Christian Boltanski

text: Taiteilijan työnsä ohella Boltanski on toiminut opettajana Pariisin École nationale supérieure des Beaux-Artsissa ja suomalaisista kuvataiteilijoista ainakin Tiina Ketara on opiskellut hänen johdollaan ja nimennyt Boltanskin vaikuttajakseen.


title: Christian Boltanski

text: Boltanski osallistui Ars 74 -näyttelyyn, ja hän oli Helsingin juhlaviikkojen vuoden 1998 taiteilija, jolloin hänellä oli näyttely "Elokuun yö" Helsingin Taidehallissa. Boltanskin teos "Sydänarkisto" toteutettiin Helsingissä, Joensuussa, Rovaniemellä ja Vaasassa vuonna 2012 osana Ihme-nykytaidefestivaalia.


title: Korisliigan SM-finaalien paras pelaaja

text: SM-finaalien parhaan pelaajan valitsee vuosittain Suomen Koripalloliitto.


Suomen Opettajaksi Opiskelevien Liitto SOOL ry on valtakunnallinen opettajaksi opiskelevien edunvalvoja, jonka tarkoituksena on edistää tulevien opetus- ja kasvatusalan työntekijöiden yhteistä toimintaa koulutuksen kehittämiseksi. Liittoon kuuluu lastentarhanopettajaksi, luokanopettajaksi, aineenopettajaksi, erityisopettajaksi, ammatillisten opintojen opettajaksi ja musiikkipedagogiksi sekä oppilaan- ja opinto-ohjaajaksi opiskelevia.


title: Suomen Opettajaksi Opiskelevien Liitto SOOL

text: SOOL järjestää seminaareja ja koulutustilaisuuksia sekä pyrkii pitämään jäsenistönsä ajan tasalla siitä, mitä opetus- ja kasvatusalalla tapahtuu. Liiton tavoitteena on myös olla mukana vaikuttamassa opetus- ja kasvatusalan tulevaisuuteen toimimalla yhteistyössä päättäjien ja eri asiantuntijatahojen kanssa. Jäsenyhdistykset eli opettajaopiskelijoiden ainejärjestöt vastaavat SOOLin paikallisesta toiminnasta opettajankoulutuspaikkakunnilla. Liiton linjaukset opettajankoulutuksen kehittämistarpeista on koottu "Tavoitteet opettajankoulutukselle "-ohjelmaan.


text: SOOL on Opetusalan Ammattijärjestö OAJ:n opiskelijajärjestö ja tekee läheistä yhteistyötä sen kanssa. SOOLin jäsenet eivät ole ammattijärjestön jäseniä mutta omien jäsenetujen lisäksi SOOLin jäsenmaksun maksaneet saavat lähes kaikki OAJ:n jäsenedut lukuun ottamatta työttömyysturvaa ja äänioikeutta OAJ:n valtuustovaaleissa. SOOLin edustajilla on mahdollisuus osallistua asiantuntijajäseninä puhe- ja läsnäolo-oikeudella OAJ:n valtuuston ja toimikuntien työskentelyyn.


text: SOOLin jäsenlehti Soolibooli ilmestyy viisi kertaa vuodessa. Lehti seuraa opetusalan kehitystä ja ajankohtaisia ilmiöitä opiskelijan näkökulmasta ja sen sisältöalueeseen kuuluvat kasvatustieteellinen tutkimus, kiinnostavat tapahtumat ja ihmiset sekä opiskelijajärjestötoiminta. Soolibooli on suomenkielinen.


text: SOOLin ylin päättävä elin on liittokokous, joka valitsee puheenjohtajan, varapuheenjohtajan ja 10-jäsenisen hallituksen toimikaudelle 1.6.–31.5. Liittokokous päättää myös muun muassa liiton toimintasuunnitelmasta ja talousarviosta. Liittokokouksessa ovat edustettuina SOOLin jäsenyhdistykset, joiden äänimäärä määräytyy niiden jäsenmäärän mukaan. Sääntömääräinen liittokokous pidetään maalis-, huhtikuun aikana. SOOLin toimistolla Helsingin Itä-Pasilassa työskentelee pääsihteerin lisäksi kaksi palkattua työntekijää.


text: SOOLin toiminta alkoi vuonna 1959 nimellä Suomen opettajanvalmistuslaitosten oppilas- ja ylioppilaskuntien liitto (SOOL), joka perustettiin ylläpitämään opettajia valmistavien laitosten opiskelijoiden välisiä yhteyksiä. Järjestäytymiskokous pidettiin Jyväskylässä 26. syyskuuta 1959.


text: Vuonna 1972 nimeksi tulee Suomen Opettajaksi Opiskelevien Liitto. Uusissa säännöissä toiminnan tavoitteeksi asetetaan opettajaksi opiskelevien edunvalvonta.


text: Opettajankoulutuksessa ja opettajajärjestöissä tapahtuneiden muutosten myötä Suomen Opettajaksi Opiskelevien Liitto SOOL ry on organisoitunut uudelleen kahteen otteeseen. Aineenopettajaksi opiskelevat tulivat mukaan toimintaan vuonna 1981, kun SOOL ja Suomen Auskultantit ry yhdistyivät. Nykyisessä muodossaan SOOL on toiminut vuodesta 1995, jolloin Suomen Lastentarhanopettajaksi Opiskelevien Liitto (SLOL) yhdistyi SOOLiin.


title: Korisliigan vuoden puolustuspelaaja

text: Korisliigan vuoden puolustuspelaajan valitsevat vuosittain SM-joukkueiden päävalmentajat ja kapteenit.


title: Matti Mäkelä

text: Matti Samuel Mäkelä (s. 16. heinäkuuta 1951 Ilmajoki) on suomalainen esseisti ja kirjailija.


title: Matti Mäkelä

text: Mäkelä pääsi ylioppilaaksi Marttilan yhteislyseosta 1972. Hän valmistui filosofian kandidaatiksi 1980 ja lisensiaatiksi 1988 Helsingin yliopistosta ja väitteli tohtoriksi vuonna 2016 Itä-Suomen yliopistossa.


title: Matti Mäkelä

text: Mäkelä on työskennellyt Helsingin yliopistossa kirjastoamanuenssina ja tuntiopettajana sekä Haminan kaupungin koululaitoksessa erityisopettajana. Myöhemmin hän toimi Kymen läänin taidetoimikunnan ohjaavana kirjallisuuden läänintaiteilijana sekä Pekkas-akatemian rehtorina Kotkassa. Nykyisin Mäkelä asuu Pohjois-Karjalassa Pyhäselän Nivan kylällä. Hän on naimisissa kulttuurintutkija, professori Helmi Järviluoma-Mäkelän kanssa.


title: Matti Mäkelä

text: Vapaaksi kirjailijaksi Mäkelä ryhtyi vuonna 1994. Mäkelä on ollut "Aamulehden" kirjallisuuskriitikkona vuodesta 1998 ja jäsenenä Valtion kirjallisuustoimikunnassa vuodesta 2004.


title: Matti Mäkelä

text: Mäkelä tuli julkisuuteen vuonna 1981 "Parnasso"-lehdessä ilmestyneellä esseellään "Tarkkailuluokka", joka perustui hänen omiin kokemuksiinsa peruskoulun tarkkailuluokan opettajana. Esseen pohjalta tehtiin myös televisionäytelmä. Pitkälle 1990-luvun loppuun Mäkelä tunnettiin nimenomaan esseistinä. Hänen esikoisromaaninsa, sadomasokistisia piirteitä sisältävä "Rakkausromaani", ilmestyi 2006.


title: Matti Mäkelä

text: Mäkelä toimi jäsenenä YLE Radio 1 Seija Walliuksen toimittamassa "Herraseurassa"-radio-ohjelmassa.


title: Korisliigan vuoden ulkomaalaisvahvistus

text: Vuoden ulkomaalaisvahvistuksen valitsevat vuosittain SM-joukkueiden päävalmentajat ja kapteenit.


title: Janne Virkkunen

text: Janne Virkkunen (s. 8. joulukuuta 1948 Helsinki) on suomalainen toimittaja. Hän oli Kansainvälisen lehdistöinstituutin (IPI) puheenjohtaja vuosina 2008–2010. Hän toimi Helsingin Sanomien päätoimittajana vuodesta 1991 huhtikuuhun 2010, jolloin hänet korvasi vastaavana päätoimittajana Mikael Pentikäinen. Virkkunen jäi eläkkeelle Helsingin Sanomista saman vuoden lopussa.


title: Janne Virkkunen

text: 1980-luvun alussa Virkkunen oli mukana kirjoittamassa poliittista paljastuskirjaa "Tamminiemen pesänjakajat" (1981). Osallistumisesta kirjan kirjoittamiseen hän sai HS:n tuolloiselta päätoimittajalta Heikki Tikkaselta vakavan varoituksen. Virkkunen oli Poliittiset toimittajat ry:n puheenjohtajana vuosina 1981–1983.


title: Janne Virkkunen

text: Virkkunen on Jean Sibeliuksen tyttären Ruthin pojan Erkin poika.


title: Janne Virkkunen

text: Janne Virkkunen sai vuonna 2010 Suomen Kuvalehden tunnustuspalkinnon ”pitkäaikaisesta ja tinkimättömästä sananvapauden puolustamisesta”.


title: Janne Virkkunen

text: Janne Virkkunen on toiminut Historioitsija ilman rajoja ry:n hallituksen varapuheenjohtajana vuodesta 2016.


title: Korisliigan vuoden kehittynein pelaaja

text: Vuoden kehittyneimmän pelaajan valitsevat vuosittain SM-joukkueiden päävalmentajat ja kapteenit.


title: Korisliigan paras kuudes pelaaja

text:
Vuoden parhaan kuudennen pelaajan valitsevat vuosittain SM-joukkueiden päävalmentajat ja kapteenit.
Kuudenneksi pelaajaksi kutsutaan pelaajaa, joka ei kuulu aloitusviisikkoon, mutta tulee kentälle vaihdoissa muita useammin.


title: Korisliigan vuoden erotuomari

text: Vuoden erotuomarin valitsevat vuosittain SM-joukkueiden päävalmentajat ja kapteenit.


title: Telesat Canada

text: Telesat Canada on kanadalainen satelliittitietoliikenneyhtiö, joka perustettiin 2. toukokuuta 1969. Yhtiön pääkonttori on Ottawassa.


title: Telesat Canada

text: Nykyisin Telesat levittää yli 200 televisiokanavaa Kanadaan ja sen linkkikapasiteettia käyttävät muiden muassa Bell TV- ja Shaw Direct-tietoliikenneyhtiöt.


title: Telesat Canada

text: Telesat laukaisi Anik A1-tietoliikennesatelliitin vuonna 1972. Se oli INTELSATin ja Neuvostoliiton tietoliikennsatelliittien jälkeen avaus satelliittitietoliikenteen laajenemisessa. Kanadalaiset ovat luoneet siitä oman "ensimmäinen maailmassa"-luokan: Anik oli ensimmäinen kansallinen GEO-radan satelliitti, jota operoi liikeyritys. Kanadan valtion subvention tasosta ei yleensä tässä yhteydessä puhuta, Yhdysvaltain ja Neuvostoliiton kohdalla valtion suuri tuki oli ilmiselvää. Anik A1:n toiminta päättyi vuonna 1981.


title: Telesat Canada

text: Sen omisti pitkään BCE Inc. (eli entinen Bell Canada Enterprises), joka myi vuonna 2007 omituksensa Loralille ja kanadalaiselle eläkekassalle 2,5 miljardin dollarin hintaan.


title: Telesat Canada

text: Pitkään konkurssisaneerauksessa ollut yhdysvaltalainen Loral-satelliittitietoliikenneyhtiö ja Kanadan julkisen sektorin työntekijöiden eläkekassa PSP Investments päättivät vuoden 2006 lopussa ostaa Telesatin osakkeet noin 2,5 miljardin Yhdysvaltain dollarin hintaan. Kauppa toteutui vuoden 2007 lopussa. Marraskuussa 2010 Telesat Canada aikoi myydä osakkeitaan pörssissä. Kanadan hallitus on sallinut sen, että yritys voisi siirtyä kokonaankin ulkomaalaisomistukseen. Helmikuussa 2011 kuitenkin sekä Eutelsat että SES totesivat julkisesti, ettei kumpikaan niistä aio maksa kuutta miljardia dollaria Telesatin osakkeista. Yhtiö osti maaliskuun alussa pääomistajansa Loralin omistamaa satelliittikapasitteettia 60 miljoonalla dollarilla.


title: Naamijoki

text: Naamijoki voi tarkoittaa seuraavia maantieteellisiä kohteita:


title: Naamijoki (kylä)

text: Naamijoki on kylä Pellon kunnassa Lapin läänissä. Kylä sijaitsee noin 18 kilometrin päässä Pellon keskustaajamasta pohjoiseen Väylänvarrentie-nimisen yhdystien 9381 ja Kolarin radan varrella paikassa, jossa saman niminen joki laskee Tornionjokeen. Kylässä on aiemmin ollut oma rautatieasema. Naamijoelta johtaa Orankitie-niminen paikallistie Orajärven kylään, joka sijaitsee Pellosta Kolariin johtavan valtatien 21 varrella.


title: Naamijoki (kylä)

text: Vuonna 1885 perustettu Rantakankaan kruununtila oli kylän ensimmäinen talo. Tila autioitui vuoden 1900 tienoilla. 1930-luvun alussa perustettiin Naamijoen ja Orangin kylien alueille asutustiloja, joista kaksi sijaitsi Naamijoella. Kylän asutus laajeni sodan jälkeen 1940-luvun lopulla, kun kylälle perustettiin neljä uutta ns. rintamamiestilaa.


title: Naamijoki (kylä)

text: Naamijokisuulla toimi aikanaan myös tulliasema. Vanhan tulliaseman tilat ovat nykyisin Metsähallituksen palveluyrityksen käytössä vapaa-ajankohteena nimellä Joppikämppä. Kylällä toimii myös muita majoitus- ja palvelutoimintaa harjoittavia yrityksiä. Kylällä on lisäksi maataloutta harjoittavia tiloja ja kalankasvatus- ja jalostusyritys.


title: Naamijoki (kylä)

text: Naamijoen seudun aktiivisuuden ansiosta saatiin valtuuston vastustuksesta huolimatta vuonna 1953 aikaan Orangin koulu, kun oppilaita oli ilmaantunut 30. Koulu kuitenkin lopetettiin 1962 koulukuljetusten alkaessa.


title: Kolmastoista kerta

text: Kolmastoista kerta on vuonna 1977 julkaistu Irwin Goodmanin albumi. Levyn suurin hitti oli "Manu, vippaa muutama markka".


title: Cha cha cha

text: Cha cha cha on Irwin Goodmanin albumi. Se julkaistiin levy-yhtiö Fazerin viivyttelyjen jälkeen talvella 1978, vaikka materiaali oli saatu valmiiksi jo kauan ennen sitä. Tyylillisesti albumi edustaa pääasiassa iskelmämusiikkia.


title: Cha cha cha

text: Albumilta julkaistiin kaksi singleä, "Silirimpsis / Kun kantti kestää" sekä "Cha cha cha / Tää elämä on lyhyt". Ne molemmat ilmestyivät jo vuoden 1977 puolella. Molempien singlejen A-puolet jäivät varsin vaatimattomalle huomiolle, muiden kappaleiden jäädessä täysin pimentoon. Albumin nimikappaleella Goodman pyrki Syksyn sävel -kilpailuun, mutta ei yltänyt loppukilpailuun asti.


title: Cha cha cha

text: Goodmanin kappaleiden sanoittajan, Vexi Salmen, mukaan Goodmanin albumien työstäminen oli "Cha cha chan" aikoihin muuttunut ”tehtailuksi”, sillä niiden päätarkoituksena oli levy-yhtiön kanssa tehdyn sopimuksen edellyttämien julkaisujen nopeasti valmiiksi saaminen, ja sitä kautta sopimuksesta vapautuminen. "Cha cha cha" olikin viimeinen Fazer Finnlevyn julkaisema Irwin-levy.


title: Cha cha cha

text: Nuortenlehti Help käsitteli albumia toukokuun 1978 numerossaan:


title: Cha cha cha

text: "Irwin Goodman – Kehdosta hautaan" -kirjan kirjoittaja Juha Rantala on sitä mieltä, että Goodmanin levyjen taso oli vuoden 1976 "Häiriköstä" "Cha cha chahan" tultaessa laskenut jyrkästi.


title: Kulkurin kulta

text: Kulkurin kulta on Irwin Goodmanin ja Hannen vuonna 1979 julkaistu albumi. Levyn julkaisi Levytuottajat. Albumi sisältää sekä Hannen ja Irwinin yhteislevytyksiä että molempien artistien soololevytyksiä. Rocket Records on julkaissut vuonna 2012 levystä ensimmäisen cd-painoksen.


title: Naamijoen rautatieasema

text: Naamijoen rautatieasema () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Pellon kunnassa Naamijoen kylässä Naamijoen etelärannalla Haapasuvannon kohdalla noin 16 kilometriä Pellon rautatieasemalta pohjoiseen. Liikennepaikka otettiin käyttöön vuonna 1965, kun Pellon ja Sieppijärven välinen rataosuus valmistui. Liikennepaikalla kuormattiin pääasiassa puuta, mutta se lakkautettiin liikenteen vähyyden vuoksi. Ratapiha on purettu.


title: Love for Sale

text: Love for Sale on saksalaisen diskoyhtye Boney M:n vuonna 1977 julkaistu toinen albumi. Se sisältää singlehitit ”Ma Baker” ja ”Belfast”. Albumi nousi listaykköseksi Länsi-Saksan lisäksi ainakin Ranskassa, Suomessa (19 viikkoa), Ruotsissa (5 viikkoa) ja Itävallassa (2 viikkoa).


title: Love for Sale

text:
A-puoli
B-puoli


title: Dirly dirly dee

text: Dirly dirly dee on vuonna 1985 julkaistu Irwin Goodmanin albumi. Albumin suurin hitti oli nimikkokappale "Dirly dirly dee". Irwin osallistui kappaleella "Sepalus auki" Syksyn säveleen ja voitti lehdistön suosikki -palkinnon, mutta jäi itse kisassa viimeiseksi.


title: Viestiaselaji

text: Viestiaselaji on eri puolustushaaroissa esiintyvä aselaji, jonka tehtävänä on suunnitella, perustaa ja ylläpitää viestiverkkoja sotilastoiminnan johtamisen mahdollistamiseksi. Viestiaselaji luetaan ilmatorjunta-aselajin, tykistöaselajin, pioneeriaselajin jne. tapaan taistelua tukeviin aselajeihin. Maavoimien lisäksi myös merivoimilla ja ilmavoimilla on omat viestiaselajinsa toimintansa tarpeiden mukaan. Ilmavoimien viestiaselaji kehittyi voimakkaasti toisen maailmansodan aikana käsittäen jopa oman radiotiedustelun.


title: Viestiaselaji

text: Merkinanto on ollut sotilaallisessa mielessä sotilasviestitoimintaa, johon on tarvittu siihen erikoistunut sotilas. Yhdysvalloissa lääkintämajuri Albert James Myer kehitti lippujen heiluttamiseen () tavaksi kenttäviestiä. Yhdysvaltain armeija, maavoimat, nimitti 1858 johtokunnan tutkimaan asiaa: "the principles and plans of the signalling, mode of use in the field, and course to be pursued in introducing to the army". Huktikuussa 1859 New Yorkin satamassa kokeiltuun Myerin järjetelmään oltiin tyytyväisiä ja Yhdysvaltain sotaministeri John Buchanan Floyd ehdotti kongressille, että se otetaan käyttöön. Albert James Myerista tuli Yhdysvaltain armeijan viestitoiminnan pääviestiupseeri (). Myerin järjestelmä otettiin palveluskäyttöön 21. kesäkuuta 1860. Albert Myer oli perustetun viestiaselajin johtava ja samalla ainut upseeri. Ensimmäisen kerran Myerin järjestelmää käytettiin sodassa navajoja vastaan alkuvuodesta 1860.


title: Viestiaselaji

text: Meyerin järjestelmässä heiluteltiin päivisin valoisaan aikaan lippua ja öisin lyhtyjä. Ensimmäistä kertaa järjestelmää käytettiin tulenjohtamiseen sodassa Yhdysvaltain sisällissodassa Fort Woolissa Fort Monroeen ampumiseksi.


title: Viestiaselaji

text: Varsinaisesti Yhdysvaltain viestiaselajin viestijoukot perustettiin vasta Yhdysvaltain sisällissodan jatkuttua 3. maaliskuuta 1863.


title: Viestiaselaji

text: Jo tätä ennen oli monilla erilaisilla lipuilla annettu lippumerkkejä toisille aluksille merenkulussa, mutta Meyerin järjestelmä oli erilainen.


title: Viestiaselaji

text: Euroopassa Saksassa viestiaselaji muodostui toisen teknisen aselajin, pioneeriaselajin yhteyteen, kun 25. maaliskuuta 1899 perustettiin Preussin Neupreußische Pionierbataillonen yhteyteen Telegraphentruppe eli sähkötysjoukot.


title: Viestiaselaji

text: Jääkäripataljoona 27:ään perustettiin suomalaisille oma tiedonanto-osasto.


title: Viestiaselaji

text: Tiedonantamista varten perustettiin tiedonantokomppanioita ja merkinantoa varten kipinälennätinlaitos. Käsitteenä viesti suomen kielessä on muodostunut vasta 1926, vaikka tiedonantaminen, kenttäviestitoiminnan puhelintoiminta ja merkinantaminen, kenttäviestitoiminnan radiotoiminta, pidettiin Suomen puolustusvoimissa erillään vielä vuoteen 1930 saakka, jolloin merkintannon kenttälennätinpataljoona ja radiopataljoona muutettiin viestipataljoona 1:ksi ja viestipataljoona 2:ksi, joissa kummassakin annettiin aikaisempien tiedonantokomppanioiden tapaan sotilaspuhelinopetusta yksissä joukko-osastoissa. Yhdeksi joukko-osastoksi joukkoyksiköt yhdistettiin 1934.


title: Viestiaselaji

text: Suomessa viestiaselaji muodostui toisesta teknisestä aselajista, pioneeriaselajista riippumattomaksi aselajiksi vasta lokakuussa 1939.


title: Dumas

text: Dumas on useiden henkilöiden sukunimi:


title: Naamijoki (joki)

text: Naamijoki on yksi Tornionjokeen laskevista joista.


title: Naamijoki (joki)

text: Naamijoki on aiemmin ollut yksi merkittävimmistä meritaimenen lisääntymisaluista Tornion- ja Muonionjokien Suomen puoleisella alueella. Meritaimenen lisääntyminen Naamijoella on kuitenkin lähes loppunut emokalojen vähäisen määrän sekä alueella tehtyjen perkauksien ja ojituksien vuoksi. Valuma-alueella suoritetut koneelliset toimet ovat heikentäneet muun muassa kalakannan ravinnon saantia.


title: Hongkongin filharmoninen orkesteri

text: Hongkongin filharmoninen orkesteri (kiinaksi: 香港管弦樂團, pinyin: Xiānggǎng Guǎnxián Yuètuán, ) on Hongkongin suurin sinfoniaorkesteri. Sen edeltäjä Sino-British Orchestra aloitti vuonna 1895, Hongkongin filharmoninen orkesteri perustettiin vuonna 1974.


title: Hongkongin filharmoninen orkesteri

text: Orkesterin nykyinen taiteellinen johtaja on vuodesta 2004 ollut alankomaalainen Edo de Waart. Englantilainen David Atherton, joka oli Hongkongin filharmoninen orkesterin taiteellinen johtaja vuosina 1989–2000, valittiin vuonna 2000 orkesterin kunniakapellimestariksi ("Conductor Laureate").


title: Anita Moen

text: Anita Moen (s. 31. elokuuta 1967 Elverum, Norja, käyttänyt myös sukunimeä "Moen-Guidon") on norjalainen entinen hiihtäjä ja moninkertainen arvokisamitalisti.


title: Anita Moen

text: Suurin osa Moenin arvokisamitaleista tuli viestihiihdosta. Olympialaisista hän saavutti viestihopeaa kolmesti peräkkäin: 1994 Lillehammerista, 1998 Naganosta ja 2002 Salt Lake Citystä. Lisäksi hän saavutti kaksi henkilökohtaista olympiapronssia: 1998 Naganosta 15 kilometrin perinteisen hiihtotavan kilpailusta ja 2002 Salt Lake Citystä sprinttihiihdosta.


title: Anita Moen

text: MM-kisoissa Moen saavutti Norjan viestijoukkueessa kolme hopeaa (1995 Thunder Bay, 2001 Lahti ja 2003 Val di Fiemme) sekä yhden pronssin (1993 Falun). MM-kisoissa hänen parhaaksi henkilökohtaisen kilpailun sijoituksekseen jäi vuoden 1997 Trondheimin MM-kisojen 30 kilometrin perinteisen hiihtotavan kilpailun viides sija.


title: Anita Moen

text: Maailmancupin kisoista Moen saavutti kolme henkilökohtaista osakilpailuvoittoa, joista kaksi sprinttikisoista. Sprintin kokonaismaailmancupissa hän oli toinen kausina 1999/00 ja 2001/02. Lisäksi hän oli kaksi kertaa mukana voittamassa maailmancupin osakilpailua viestijoukkueessa.


title: Catherine Cusack

text: Catherine Cusack (s. 21. joulukuuta 1968, Lontoo, Yhdistynyt kuningaskunta) on brittiläis-irlantilainen näyttelijä. Hän on edesmenneen näyttelijä Cyril Cusackin neljäs tytär sekä näyttelijöiden Sinéad, Sorcha ja Niamh Cusackin sisarpuoli.


title: Catherine Cusack

text: Cusack hyväksyttiin Royal Holloway and Bedford New Collegeen, mutta hän siirtyi työskentelemään lontoolaiseen Tricycle Theatreen. Cusackin ensimmäinen varsinainen näyttelijän rooli oli Brendan Behanin näytelmässä "The Hostage", ennen kuin hän siirtyi näyttelemään BBC:n tuottamaan televisiosarjaan "Sophia and Constance". Hän on myös näytellyt televisiosarjoissa "Doctor Who", "Coronation Street" ja "Elämää Ballykissangelissa" sekä elokuvissa "The Lonely Passion of Judith Hearne" ja "Finding Neverland – tarinan lähteillä".


title: Sähköpyörä

text: Sähköpyörä tai sähköpolkupyörä on sähkömoottorilla varustettu polkupyörä tai potkulauta tai niitä muistuttava ajoneuvo. Sähköpyöriä ovat myös moottorilla varustetut nojapyörät ja tandemit. Näistä käytetään myös lyhennettä LEV () eli kevyt sähkökäyttöinen ajoneuvo.


title: Sähköpyörä

text: Sähköpyörän moottori sijaitsee tavallisesti joko etu- tai takanavassa tai se on kytketty keskiöön. Erilaisilla laitteilla säädellään pyörän toimintaa. Yhdellä akun latauskerralla voi muun muassa rengaspaineesta, ajajan ja lastin painosta, matkareitistä, ajotavasta, ilman lämpötilasta tai akkutyypistä riippuen ajaa noin 20-180 kilometriä.


title: Sähköpyörä

text: Alalla on paljon tuotekehitystä, mikä johtuu osittain markkinan kasvusta öljyn hinnan noustua. Varsinkin akkuteknologiaa tutkitaan ja kehitetään voimakkaasti.


title: Sähköpyörä

text: Sähköpyörällä voidaan tarkoittaa ainakin seuraavia ajoneuvotyyppejä:


title: Sähköpyörä

text: Englannin kielen sana "bike" tarkoittaa polkupyörän lisäksi myös moottoripyörää. Useimmiten sähköpyörällä "e-bike/electric bicycle" tarkoitetaan sähköavusteista polkupyörää ja sähköskootterilla "electricscooter" sähkökäyttöistä tehokkaampaa ei polkupyörään rinnastettavaa ajoneuvoa.


title: Sähköpyörä

text: Sähköavusteisessa polkupyörässä eli pedelecissa (pedelec on lyhennys sanoista () ajaja saa lisävoimaa sähkömoottorin vetojärjestelmästä. Moottorin teho yhdistetään ajajan polkemiseen polkimien liikettä mittaavan anturin tai poljinvoiman tunnistinten avulla. Sähkömoottori käynnistyy, kun ajaja alkaa polkea ja se pysähtyy kun ajaja lopettaa polkemisen tai pyörä saavuttaa tietyn nopeuden. Tällaista järjestelmää voi verrata jossain määrin auton ohjaustehostimen voima-avusteiseen järjestelmään.


title: Sähköpyörä

text: Yamaha toi markkinoille ensimmäiset pedelecit vuonna 1994. Pedelec on kehittynyt omaksi ajoneuvolajiksi erilaisten sähköpyörien joukossa.


title: Sähköpyörä

text: Tanskan parlamentti päätti että 1.6.2018 alkaen sähköpyörän avustettu nopeus on rajoitettu 45 km/h ja ainoa lisävaatimus on kuljettajan 15 vuoden ikä ja kypärän käyttö.


title: Sähköpyörä

text: E-bikella tai moottoroidulla polkupyörällä on mahdollista pyöräillä polkematta. Sen moottori käynnistetään ja tehoa säädetään vääntämällä "kaasukahvaa" tai painamalla nappia. Ihmisen ja sähkömoottorin voima ovat itsenäisiä järjestelmiä. Se tarkoittaa, että kaasua ja polkimia voidaan käyttää samanaikaisesti, mutta - toisin kuin pedeleceissä - sitä ei välttämättä tarvitse tehdä. Moottoroidulla polkupyörällä voidaan ajaa joko sähköavusteisen polkupyörän tyyliin ohjaamalla moottoria polkuanturin kautta, avustaen polkemista kaasuvivulla, tai polkematta pelkällä kaasulla.


title: Sähköpyörä

text: Näitä kolmea mahdollisuutta käytetään usein ajettaessa samanaikaisesti ja tilanteen mukaan, riippuu myös kuljettajan tyylistä. Moottoroitu polkupyörä voi olla hyvä liikuntaväline niille, jotka eivät halua polkemiseen ulkoista teknistä pakkoa. Se voi myös toimia moponkaltaisena ajoneuvona niille, jotka eivät halua polkea. Rinnastetaan usein sähkömopoihin tai moottoripyöriin ja siksi voivat vaatia rekisteröintiä ja vakuutusta.


title: Sähköpyörä

text: Sähköskootterit () ja sähkömopot ovat pienehköjä, sähkömoottorilla varustettuja, istuen tai seisoen käytettäviä ajoneuvoja jotka vaihtelevat moottorilla varustetuista potkulaudoista minimoottoripyöriin.


title: Sähköpyörä

text: Skootteria voi kuljettaa eteenpäin jalalla "potkimisen" sijaan "kaasukahvaa" vääntämällä.


title: Sähköpyörä

text: Tyypillinen seisottava skootteri on vain hieman yli metrin pitkä ja se painaa 12-25 kiloa. Myös vuonna 2001 markkinoille tullut Segway kuuluu näihin kulkuvälineisiin.


title: Sähköpyörä

text: Istuimella varustettuja pieniä sähkökäyttöisiä ajoneuvoja käytetään samaan tapaan kuin bensiinikäyttöisiä skoottereita. Ohjaustangossa olevalla kaasukahvalla säädellään kiihtyvyyttä. Istuttavat sähköskootterit ovat tavallisesti isompia ja raskaampia kuin seisoen ajettavat. Niiden ulkoasu ja lisäosat vaihtelevat tavallisesti tyylikkäistä tuotteista sellaisiin, joissa on isot istuimet ja ostoskori.


title: Sähköpyörä

text: Viimeksi mainituista saatetaan käyttää nimityksiä "sähkömopo" tai "sähköinen mopedi".


title: Sähköpyörä

text: EU:ssa hyväksyttiin vuonna 2003 asetus 168/2013 kaksi- ja kolmipyöräisten moottoriajoneuvojen tyyppihyväksynnästä. EU:n asetuksen mukaan eurooppalaisen standardin EN 15194 mukaiset ajoneuvot (joiden teho on enintään 250W ja sen antama nopeus 25 km/h) rinnastetaan lain mukaan polkupyöriksi. Asetuksen tiivistelmän mukaan "Ainoastaan tämän direktiivin säännösten mukaisia ajoneuvoja, erillisiä teknisiä yksiköitä tai osia saa saattaa markkinoille ja myydä jäsenvaltioissa." Sellaisille pedeleceille, jotka ylittävät nämä luvut täytyy saada tyyppihyväksyntä ja ne luokitellaan mopoiksi. Niiden täytyy noudattaa lisävaatimuksia, kuten tyyppikatsastus, sekä riittävät jarrut ja peilit. Tämä lainsäädäntö on muuttunut 2010-luvulla paljon.


title: Sähköpyörä

text: Sveitsissä ei ole nopeusrajoitusta sähkökäyttöisille polkupyörille, vaan ainoat vaatimukset ovat tyyppihyväksyntä ja vakuutuskilpi. Jotkut sveitsiläiset pedelecit olivat aikaisemmin laittomia EU:ssa, mutta eräs 25 km/h nopeampi pedelecmalli hyväksyttiin Berliinin Brandenburgissa, Saksassa ja tammikuusta 2004 alkaen se on ollut laillinen ajoneuvo kaikissa EU-maissa EU-direktiivin mukaisena mopona ja kansallisen lainsäädännön mukaisena pienitehoisena mopona jonka rakenteelliset vaatimukset ovat mopoa kevyemmät. On kuitenkin huomattava, että tällaisen ajoneuvon kuljettaminen voi maasta riippuen vaatia mopokortin ja se, että kypärä- ja vakuutussäädökset ovat kansallisia ja esimerkiksi Suomessa poliisin mukaan tällainen ajoneuvo on rekisteröitävä ja vakuutettava ja mopokypärää on käytettävä.


title: Sähköpyörä

text: Suomen ajoneuvolain mukaan "polkupyöräksi katsotaan myös sellainen enintään 250 W:n tehoisella sähkömoottorilla varustettu ajoneuvo, jonka moottori toimii vain poljettaessa ja kytkeytyy toiminnasta viimeistään nopeuden saavuttaessa 25 kilometriä tunnissa." Tällaisia ajoneuvoja pidetään ajoneuvolain mukaan moottorittomina ajoneuvoina.


title: Sähköpyörä

text: Laki käsittelee siis tätä ajoneuvoa tavallisena polkupyöränä, josta seuraa että sen kuljettamiseen ei tarvita ajokorttia, liikennevakuutusta ei tarvita ja sen paikka liikenneväylillä on sama kuin tavallisella polkupyörällä.


title: Sähköpyörä

text: Muunlainen moottoroitu, polkimin varustettu ajoneuvo voi olla esimerkiksi moottoroitu polkupyörä, joka vaatii liikennevakuutuksen mutta jota ei tarvitse rekisteröidä eikä katsastaa. Moottoroitu polkupyörä sai vuoden 2016 alussa voimaan tulleen lain mukaisesti luokituksen L1e-A. Moottoroidun polkupyörän maksimiteho on 1kW. Se on vakuutettava, mutta sitä ei voi rekisteröidä eikä varustaa rekisterikilvellä. Vuoteen 1995 asti mopoissa käytössä ollutta "vakuutuskilpeä" siihen ei myöskään saa huolimatta vakuutuksesta, joten se on kilvetön.


title: Sähköpyörä

text: Suomessa on mahdollista rekisteröidä nopea sähköpolkupyörä luokkaan L1e-B, jolloin moottori saa avustaa polkemista 45 km/h nopeuteen asti. Tällöin kaksipyöräiseksi mopoksi luokiteltuun ajoneuvoon tulee rekisterikilpi, ja liikennevakuutus on pakollinen. L1e-B luokan nopealla sähköpolkupyörällä riittää lain mukaan polkupyöräkypärä, jos polkupyörän massa on korkeintaan 35 kg ja moottorin nimellisteho enintään 1 kW.


title: Sähköpyörä

text: Sähköpyörien laajamittainen käyttö alkoi Kiinassa, jossa on arviolta 120 miljoonaa sähköistettyä polkupyörää. Vielä 1990-luvulla niitä oli Kiinassa muutamia tuhansia. Vuonna 2006 Kiinassa valmistettiin 19 miljoonaa akkukäyttöistä pyörää ja vuonna 2007 tuotannon arveltiin kasvavan 30 prosenttia. Myös Euroopassa ja Yhdysvalloissa on odoteltu sähkökäyttöisten polkupyörien markkinan kasvua.


title: Sähköpyörä

text: ExtraEnergy organisaation arvion mukaan Euroopassa vuonna 2007 myydyistä arviolta 60 prosenttia oli sähköavusteisia, joiden hinta oli 1 200 - 2 000 euroa tai enemmän. Noin 40 prosenttia myytiin 300 - 1 200 euron hintaan. Sähköpyöriä myytiin eniten Hollannissa.


title: Sähköpyörä

text: Euroopassa sähköpyöriä myytiin vuonna 2007 200 000, vuonna 2009 500 000 ja vuonna 2010 700 000.


title: Sähköpyörä

text: Harjaton 36V DC-moottori asennettuna joko etu- tai takanapaan. Moottori voi olla myös pyörän keskiön lähellä.


title: Sähköpyörä

text:
Usein Litiumioniakku jännitteeltään 36V ja kapasiteetiltaan 8,8-11 Ah on integroitu runkoon tai sijoitettu erilliseen telineeseen.
Latausenergian hinta on pieni, mutta akkujen vaihto saattaa olla huomattavan kallista. Sähköpyörän akku on ladattava määräajoin myös säilytyksen aikana. Akkukemioita on nykyään monentyyppisiä mutta ovat yleensä litiumpohjaisia ja uusin/tehokkaimpana pidetään Litium-Nikkeli-Mangaani-Koboltti (LiNiMnCo, NMC, NCM).
Hyvälaatuiset akut oikein säilytettynä kestävät noin 500-1 000 latauskertaa.


title: Sähköpyörä

text: Poljinvoiman tunnistin on tyypillisesti toteutettu kampiakselin kiekossa olevilla magneeteilla ja Hall-tunnistimilla, joiden antama nouseva pulssisarja on suhteessa polkemisnopeuteen. Jarrutusenergian hyödyntäminen ei ole yleistynyt, vähäisistä jarrutuksista ja kevyestä pyöräilijän massasta saatavasta lataustehosta johtuen.


title: Sähköpyörä

text: Sähköpyörä voi olla hyödyllinen osa sydän- ja verisuonitautipotilaiden kuntoutuksessa. Sydänsairauksia sairastavien kuntoutuksella kuolleisuutta voidaan vähentää noin 27% joidenkin tutkimusten mukaan.


title: Sähköpyörä

text: Sähköpyörät luokitellaan päästöttömiin ajoneuvoihin.


title: Sähköpyörä

text: Tutkimukset ovat osoittaneet että sähköpyörät ovat:


title: Sähköpyörä

text: Litiumioniakkujen lentokuljetus on turvallisuussyistä usein kiellettyä. Tästä syystä LiFePO4 lithium-ion akut ovat paljon turvallisempia kuin perinteiset LiCoO2 Lithium-ion akut.


title: Saint Vincent ja Grenadiinien maantiede

text: Saint Vincentin ja Grenadiinien saarivaltio koostuu Saint Vincentin pääsaaresta ja Pohjois-Grenadiinien saaristosta. Saaret kuuluvat Karibian Pieniin Antilleihin ja ovat suurimmaksi osaksi tuliperäisiä.


title: Saint Vincent ja Grenadiinien maantiede

text: Valtion kokonaispinta-ala on 389 km², josta peräti 344 km² on Saint Vincentin saarta.


title: Saint Vincent ja Grenadiinien maantiede

text: Saint Vincent on vuoristoinen saari, jonka maisemaa hallitsee pohjois-eteläsuunnassa oleva vuorijono. Sen - ja valtion - korkein huippu on tulivuori La Soufrière (1234 m), joka on edelleen aktiivinen. Se aiheutti suurta tuhoa 1891, vuonna 1902 sen purkaus tappoi 2000 ihmistä, ja vuoden 1979 purkaus vahingoitti saaren maataloutta ja turismia. Vuorten rinteitä saaren itäpuolella peittävät tiheät metsät, joita halkovat useat joet ja purot.


title: Saint Vincent ja Grenadiinien maantiede

text: Saarella sijaitsee Saint Vincentin ja Grenadiinien pääkaupunki Kingstown. Muita isoja asutuskeskuksia saarella ovat Georgetown ja Chateaubelair.


title: Saint Vincent ja Grenadiinien maantiede

text: Saint Vincentiin ja Grenadiineihin kuuluu Grenadiinien saariryhmästä Pohjois-Grenadiinit. Suurin osa niistä on korallisaaria. Joitakin saaria kutsutaan osuvasti nimellä "All Awash Island" (), koska välillä ne jäävät kokonaan veden alle. Grenadiinit muodostavat oman kuntansa ("parish"), jonka pääkaupunki on Port Elizabeth Bequian saarella.


title: Saint Vincent ja Grenadiinien maantiede

text: Pohjois-Grenadiinien saaret pohjoisesta etelään:


title: Saint Vincent ja Grenadiinien maantiede

text: Vakaat pasaatituulet leudontavat muutoin saarella vallitsevaa trooppista ilmastoa. Saaristossa on sadekausi touko-marraskuussa. Hurrikaanit voivat yltää Saint Vincentille ja Grenadiineille; viimeisin hurrikkaani iski vuonna 1980.


title: Fredrik Lång

text: Fredrik Lång (s. 9. maaliskuuta 1947 Närpiö) on suomenruotsalainen kirjailija ja filosofian tohtori. Lång on naimisissa Sunniva Draken kanssa. Heillä on kolme lasta: Fredrika ja Markus Drake sekä Andreas Lång.


title: Volksgrenadier

text: Volksgrenadier-divisioonat oli nimitys, joka annettiin toisessa maailmansodassa syksyllä 1944 useille saksalaisille jalkaväkidivisioonille lähinnä psykologisista ja moraalisista syistä. Uudetkin jalkaväkidivisioonat saivat nimityksen ”Volksgrenadier” eli kansankrenatööri. Volksgrenadier-divisioona oli käytännössä jalkaväkidivisioona. Volksgrenadier-divisioonia käytettiin Ardennien taistelussa loppuvuonna 1944.


title: Volksgrenadier

text: Termi sekoitetaan usein termiin ”Volkssturm”.


title: Cyril Norman Hinshelwood

text: Sir Cyril Norman Hilshelwood (19. kesäkuuta 1897 Lontoo – 9. lokakuuta 1967) oli brittiläinen fysikaalinen kemisti. Hän sai Nobelin kemianpalkinnon vuonna 1956 muutamien ketjureaktioihin liittyvien ongelmien ratkaisemisesta sekä palamisteoriasta. Hinshelwood jakoi palkinnon neuvostoliittolaisen Nikolai Semjonovin kanssa.


title: Cyril Norman Hinshelwood

text: Koulunkäyntinsä Hinshelwood aloitti Kanadassa. Hänen isänsä kuoltua vuonna 1905 perhe muutti Chelseaan, missä Hinshelwood eli lopun elämänsä. Hilshelwood opiskeli Westminsterissä ja Oxfordin yliopistossa.


title: Cyril Norman Hinshelwood

text: Ensimmäisen maailmansodan aikana Hinshelwood työskenteli kemistinä räjähdysainetehtaassa. 1921–1937 hän toimi tuutorina Oxfordissa Trinity Collegessa. Kemianprofessorina hän toimi vuodesta 1937 alkaen. Hinshelwood toimi useissa Britannian hallituksen neuvoa-antavissa tieteellisissä toimikunnissa. Hän oli Royal Societyn jäsen vuodesta 1927 ja hän toimi sen puheenjohtajana vuosina 1955–1960. Hinshelwood aateloitiin vuonna 1948 ja vuodesta 1960 hän kuului ansioritarikuntaan.


title: Cyril Norman Hinshelwood

text: Hinshelwood julkaisi useita kirjoja muun muun muassa molekyylien termodynamiikasta. Yhdessä Harold Warris Thompsonin kanssa hän tutki vedyn ja hapen välistä räjähdysreaktiota ja kuvaili ketjureaktiomekanismin. Myöhemmin hän tutki kemiallisia muutoksia bakteerisoluissa. Nämä tutkimukset olivat tärkeitä myöhemmille bakteereja ja antibiootteja koskeville töille.


title: Salmivaaran rautatieasema

text: Salmivaaran rautatieasema on lakkautettu rautatieliikennepaikka Sallan kunnassa Lapin läänissä Suomen rataverkkoon kuuluvalla rataosalla . Liikennepaikka sijaitsi Salmivaaran kylässä, noin 55 kilometriä itään Kemijärveltä. Liikennepaikka on avattu liikenteelle vuonna 1941 niin kutsutun Sallan radan valmistuessa. Liikennepaikka oli viime vuosinaan miehittämätön ja se luokiteltiin linjavaihteeksi. Henkilöliikennettä tai vakinaista tavaraliikennettä ei ollut. Ratapiha käsittää pääraiteen lisäksi kaksi kuormausraidetta.


title: Salmivaaran rautatieasema

text: Liikennepaikka avattiin liikenteelle 17. maaliskuuta 1947. Henkilöliikenne Salmivaarassa lakkautettiin 28. toukokuuta 1967. Liikennepaikka lakkautettiin Isokylä–Kelloselkä-rataosuuden liikenteeltä sulkemisen yhteydessä joulukuussa 2012.


title: Kursun rautatieasema

text: Kursun rautatieasema () on entinen rautatieliikennepaikka Kursun kylässä Sallan kunnassa Suomen rataverkkoon kuuluvalla rataosalla . Liikennepaikka sijaitsee noin 39 kilometrin päässä Kemijärveltä itään. Se on avattu liikenteelle 17. maaliskuuta 1947.


title: Kursun rautatieasema

text: Liikennepaikalla on ollut kolme kuormausraidetta sekä tavaranosturi ja vaununsiirtolaite. Tavaranosturi ja monia muita rakennelmia on purettu.


title: Kursun rautatieasema

text: Henkilöliikenne lakkautettiin 25. toukokuuta 1967, ja tavaraliikenne 1. tammikuuta 2001. Asemalla oli liikenteenohjauksellista käyttöä varsinaisen liikenteen jälkeen, mutta se lakkautettiin 2012 muiden Isokylä-Kelloselkä rataosuuden asemien tapaan.


title: Radioasema Q

text: Radioasema Q oli oululaisen Kaimax Media Oy:n harjoittama paikallisradiokanava. Radion ohjelmistoon kuului suurimmaksi osaksi suomalainen iskelmämusiikin soittaminen. Lisäksi kanava esitti muun muassa suorana urheiluotteluita.


title: Radioasema Q

text: Kanavan taajuusalue oli 89,4 "MHz" Oulun seudulla. Radioasema Q toimi 2000-luvun alkupuolella osana itsenäisten paikallisradioiden muodostamaa "Iskelmä-Suomi"-ketjua. Lopulta se kuitenkin muuttui Iskelmä Ouluksi. Ennen Radioasema Q:ta samalla kuuluvuusalueella lähetti Radio Alex


title: Radioasema Q

text: Kanavan RDS-koodi oli: ___Q____


title: Svea torn

text: Svea torn on 17-kerroksinen ja 50 metriä korkea asuintalo Tukholman Ladugårdsgärdetin kaupunginosassa. Se sijaitsee 1990-luvun alussa rakennetun Starrbäcksängenin asuinalueen reunalla, entisten Svean tykistörykmentin kasarmien vieressä. Rakennuksen on suunnitellut arkkitehtitoimisto ÅWL Arkitekter ja se rakennettiin 2006–2007. Ensimmäiset asukkaat muuttivat taloon joulukuussa 2007. Sylinterinmuotoisessa kerrostalossa on 70 asumisoikeusasuntoa. Muita vastaavia korkeita asuinrakennuksia Tukholmassa on muun muassa 24-kerroksinen ja 86-metrinen Söder Torn.


title: Elina Rintala

text: Elina Rintala (ent. Salovaara, s. 28. huhtikuuta 1970 Vaasa) on suomalainen näyttelijä.


title: Elina Rintala

text: Rintala on koulutukseltaan teatteritaiteen maisteri, valmistunut vuonna 1997. Hän on ollut siitä lähtien kiinnitettynä Tampereen teatterissa, jossa hän on esiintynyt muun muassa näytelmissä "Rent", "Papin perhe", "Hedda Gabler", "Paskateoria" ja "Täydelliset häät". Televisiossa Rintala on nähty myös televisiosarjoissa kuten "Muodollisesti pätevä", "Hovimäki", "Hiljaista on", "Tehdas" ja "Pirunpelto", sekä kesäteatterissa mm. Pirunpelto-näytelmässä. Rintala toimi 1990-luvulla myös Yle TV2:n kuuluttajana.


title: Elina Rintala

text: Rintala oli naimisissa kansanedustaja Pertti Salovaaran kanssa ja heillä on kaksi tytärtä, jotka ovat syntyneet vuosina 2000 ja 2005. Pariskunta erosi vuonna 2010.


title: Joutsijärven rautatieasema

text: Joutsijärven rautatieasema () on entinen rautatieliikennepaikka Joutsijärven kylässä Kemijärven kaupungissa Suomen rataverkkoon kuuluvalla rataosalla . Liikennepaikka sijaitsee noin 27 kilometriä itään Kemijärveltä. Se avattiin liikenteelle 4. maaliskuuta 1947.


title: Joutsijärven rautatieasema

text: Joutsijärvellä ei ole lainkaan henkilöliikennettä, se lakkautettiin 28. toukokuuta 1967. Satunnainen raakapuunkuormaus loppui, kun rata suljettiin liikenteeltä joulukuussa 2012. Samalla Joutsijärven liikennepaikka lakkautettiin


title: Joutsijärven rautatieasema

text: Joutsijärven asemarakennus on Jarl Ungernin suunnittelema lautavuorattu hirsirunkoinen rakennus. Sen itäpuolella sijaitsee punatiilinen vesitorni.


title: Hanhikosken rautatieasema

text: Hanhikosken rautatieasema () on rautatieliikennepaikka Kemijärven kaupungissa Suomen rataverkkoon kuuluvalla rataosalla . Nykyisin liikennepaikka on miehittämätön linjavaihde, eikä siellä ole henkilöliikennettä.


title: Hanhikosken rautatieasema

text: Hanhikosken ratapiha käsittää pääraiteen lisäksi yhden lyhyen kuormausraiteen, jonka pituus on noin 160 metriä. Ratapihalla on aiemmin ollut lisäksi pitkä sivuraide, joka on purettu.


title: Stadsgårdshissen

text: Stadsgårdshissen (tunnettu myös nimellä Sofiahissen) on Tukholmassa Södermalmissa sijaitseva henkilöhissi. Hissi sijaitsee tunnetummalta Katarinahisseniltä itäänpäin ja kulkee Stadsgårdenin ja Katarinavägenin yläosan välillä. Hissin vihittiin käyttöön 22. joulukuuta 1907. Rakentamista ehdotti tukkukauppias E. W. Djurling, hän myös vastasi sen 64 000 kruunun rakentamiskustannuksista. Hissiä käyttivät pääasiallisesti satamatyöläiset ja se oli käytössä kello 6.30–17.00 välisenä aikana. Vuodesta 1967 lähtien vuosittaiset käyttäjämäärät laskivat noin 29 000:een. Hissi suljettiin lokakuussa 1971. Nykyään se on Carl Anton Axelssonin ateljeen käytössä.


title: Kuusivaaran seisake

text: Kuusivaaran seisake () oli rautatieliikennepaikka Kemijärven kaupungissa, Lapissa, Suomen rataverkkoon kuuluvalla rataosalla . Liikennepaikka sijaitsee Kuusivaaran kylässä. Virallisesti liikennepaikka on oli loppuaikoinaan seisake. Kuusivaaran ratapiha on purettu, jäljellä oli liikenteen loppuvaiheessa enää pääraide matkustajalaitureineen.


title: Kuusivaaran seisake

text: Rautatievirasto kielsi matkustajajunien pysähtymisen Kuusivaaran seisakkeella asemainfrastruktuurin puutteiden vuoksi 5. joulukuuta 2007 alkaen. Ratahallintokeskus lakkautti liikennepaikan 30. kesäkuuta 2008.


title: Minä Aku Ankka

text: Minä Aku Ankka on vuonna 1972 julkaistu 280-sivuinen Aku Ankka -jättikirja.


title: Minä Aku Ankka

text: Aku Ankan jättikirjat saivat arvostelijoilta kielteisen vastaanoton, koska kirjojen sivutaitto ja väritys olivat epäonnistuneita.


title: Enonkosken Pyrintö

text: Enonkosken Pyrintö (EnPy) on lentopalloseura Enonkoskelta Etelä-Savosta. Seuran miesten edustusjoukkue nousi kaudeksi 2007–2008 Suomen toiseksi korkeimmalle sarjasolle 1-sarjaan. Seuralla on myös menestyksekästä junioritoimintaa.


title: Enonkosken Pyrintö

text: Aikaisemmin seura toimi urheilun yleisseurana. Tunnetuin Pyrinnön urheilija on juoksija Antti Loikkanen.


title: Enonkosken Pyrintö

text: Kaudella 2009/2010 Pyrintö toimi 1-sarjassa Keski-Savon Paterin ja East Volleyn muodostaman uuden eteläsavolaisen SM-liigajoukkueen Saimaa Volleyn farmijoukkueena.


title: SNCC

text: SNCC (Société nationale des chemins de fer du Congo) on Kongon demokraattisen tasavallan kansallinen rautatieyhtiö. Sisällissodan vuoksi maan rautatiet eivät olleet toiminnassa vuoden 1998 ja 29. kesäkuuta 2004 välisenä aikana. Sodan aikana tuhottiin 500 kilometriä rautateitä Manieman ja Katangan maakunnissa. Yhdysvallat on rahoittanut radan korjaustöitä. Avustusjärjestöt käyttävät usein rautateitä ruoan ja tarvikkeiden jakelussa.


title: Savonlinnan East Volley

text: East Volley on miesten huippulentopalloon keskittyvä lentopalloseura Savonlinnasta. Seura perustettiin vuonna 1998 jatkamaan Savonlinnan Ajon mieslentopalloilua. Vuosituhanten vaihteessa miesten edustusjoukkue pelasi viisi kautta SM-liigassa. Kaudeksi 2009–2010 East Volley luopui paikastaan 1-sarjassa ja muodosti Keski-Savon Paterin kanssa uuden liigajoukkueen nimeltään Saimaa Volley. Nykyisin East Volley -nimellä pelaavat vain juniorijoukkueet.


title: Savonlinnan East Volley

text: East Volley pelasi vielä kaudella 1997–1998 Savonlinnan Ajon nimellä miesten supersarjassa. Kauden jälkeen Savonlinnan Ajo katsoi, että seuralla ei ollut resursseja pitää kahta joukkuetta näin korkeilla sarjatasoilla. Tuolloin Ajon naiset pelasivat SM-liigassa ja miehet supersarjassa. Savonlinnan Ajo päätti luopua miesten huippulentopallotoiminnasta ja keskittyä pelkästään naisten lentopalloon. Ainoa mahdollisuus Ajon miehillä jatkaa seurassa olisi ollut putoaminen 2-sarjaan, jota pelaajat ja päävalmentaja eivät hyväksyneet.


title: Savonlinnan East Volley

text: Miesten joukkueenjohtaja Kari Seppänen alkoi kehitellä uutta hanketta miesten lentopallon puolesta. Seppänen keskusteli lähialueen lentopalloihmisten ja -seurojen kanssa, mistä lopulta muodostui ajatus seurasta, joka tekisi hyvässä yhteishengessä yhteistyötä kaikkien lähiseurojen kanssa. Tuloksena solmittiin yhteistyösopimus neljän seuran kesken: Enonkosken Pyrintö, Kerimäen Lentopallo, Pääskylahden Vesa ja Savonlinnan Ajo lähtivät mukaan toimintaa tukemaan. Seuran nimeksi tuli Savonlinnan East Volley.


title: Savonlinnan East Volley

text: Seuran organisaatio oli ensimmäisellä kaudella suppea, koska seuran perustamisella oli kiire eikä kovin monia ihmisiä ehditty saada mukaan. Toinen syy oli, että moni ei uskaltanut lähteä uuteen seuraan mukaan; osa ennustikin seuralle äkkikuolemaa.


title: Savonlinnan East Volley

text: Johtokunta koostui viidestä henkilöstä: puheenjohtaja Kari Seppänen, varapuheenjohtaja Aki Poikonen, sihteeri ja rahastonhoitaja Susanna Seppänen, muut jäsenet Paavo Sairanen ja Heikki Vilkko. Samaiset henkilöt ovat myös seuran perustajajäseniä. Seuran ulkopuolisena konsulttina toimi Pekka Siiskonen, joka vastasi markkinoinnista yhdessä Kari Seppäsen kanssa.


title: Savonlinnan East Volley

text: East Volley pelasi miesten supersarjaa tavoitteenaan nousta miesten SM-liigaan. Kaudella 1998–1999 joukkue oli aivan ylivoimainen verrattuna muihin 1-sarjan joukkueisiin, ja seura nousi miesten lentopallon SM-liigaan kaudeksi 2000. Joukkueen valmentajana toimi tuolloin Petteri Häyrinen, joka toimi myös seuraavat kaksi kautta joukkueen valmentajana SM-liigassa.


title: Savonlinnan East Volley

text: Ensimmäisellä kaudellaan Suomen korkeimmalla sarjatasolla East Volley sijoittui nousijajoukkueena hienosti kahdeksanneksi, ja vältti näin putoamiskarsinnat. Toisella kaudellaan joukkue sijoittui 10:nneksi, ja vältti edelleen liigakarsinnat. Kaudella 2002 joukkueen peräsimeen hankittiin huippuvalmentaja Vodek Sadalski. Puolasta kotoisin oleva Sadalski oli pelaajaurallaan voittanut olympiakultaa ja maailmanmestaruuden. Lisäksi hän oli johdattanut Seinäjoen Maila-Jussit kahteen peräkkäiseen Suomen-mestaruuteen, ja valmentanut Suomen miesten maajoukkuetta 1990-luvulla.


title: Savonlinnan East Volley

text: Sadalskin valmennusopit tarttuivat myös East Volleyn pelaajiin, ja joukkue oli kauden päättyessä mitalipeleissä. Pronssiottelussa Pielaveden Sampo oli lopulta parempi. Seuraavalla kaudella East Volley taisteli jälleen itsensä mitalipeleihin, joissa se oli välierien jälkeen pronssittelussa. Pielaveden Sampo oli jälleen vastassa East Volleyta, ja lopulta Sampo vei jälleen savonlinnalaisten nenän edestä pronssimitalit.


title: Savonlinnan East Volley

text: Vodek Sadalski lähti Savonlinnasta kauden jälkeen, ja valmentajaksi tuli Pasi Arkko. Arkko valmensi Eastin 9. sijalle SM-liigassa, mutta seura oli joutunut talousvaikeuksiin. East Volley luopui lopulta sarjapaikastaan SM-liigassa.


title: Savonlinnan East Volley

text: Lentopallon 1-sarjassa East Volley ei jäänyt murehtimaan liigapaikan menetystä. Joukkue hankki takaisin puolalaisen valmentajavelhon Vodek Sadalskin, ja oli kauden päätyttä jälleen liigakarsinnoissa pääosin omilla kasvateillaan. Paikka liigaan ei kuitenkaan auennut. East Volley taisteli liigakarsintoihin myös kausilla 2006 ja 2007 Sadalskin johdolla, mutta ei edelleenkään selvinnyt liigaan.


title: Savonlinnan East Volley

text: Kaudella 2008 joukkue otti jälleen paikan liigakarsintoihin, joissa se otteli Oulun Ettaa vastaan. Ensimmäisen osaottelun Ettaa vastaan East Volley voitti komeasti 3–0. Toisen, Oulussa pelatun osaottelun se hävisi ottelun niukasti 3–2. Lisäerän joukkue hävisi myös tiukasti 25–23. Näin East Volley jäi taas liigakarsintoihin.


title: Savonlinnan East Volley

text: Kaudeksi 2009–2010 East Volley muodostaa liigapaikkansa karsinnoissa säilyttäneen, mutta siitä luopuneen Keski-Savon Paterin kanssa yhteisen eteläsavolaisen liigajoukkueen, Saimaa Volleyn, joka pelaa pääosan kotiotteluistaan Savonlinnassa. Joukkue solmi aluksi valmentajasopimuksen Sadalskin kanssa. Sadalski lähti kuitenkin Puolan lentopalloliiton palvelukseen ja uudeksi valmentajaksi tuli italialainen Giovanni Torchio.


title: Numenios

text: Numenios Apameialainen (100-luvun loppupuoli) oli antiikin kreikkalainen keskiplatonilainen ja uuspythagoralainen filosofi. Hän vaikutti Apameiassa Syyriassa ja toimi uusplatonismin edelläkävijänä.


title: Numenios

text: Numenios vaikuttaa pitäneen Pythagorasta korkeimpana auktoriteettinaan, mutta samaan aikaan hän seurasi pääkohdissa Platonia, jota kutsui ”Attikan Moosekseksi”. Professori Michael Wagnerin mukaan Numenios osoitti gnostilaista taipumusta.


title: Numenios

text: Merkittävin ero Numenioksen ja Platonin ajattelun välillä oli hänen tekemänsä ero ”ensimmäisen jumalan” ja demiurgin välillä. Tämä johtuu todennäköisesti juutalais-aleksandrialaisten filosofien, erityisesi Filonin ja hänen "logos"-teoriansa, vaikutuksesta. Prokloksen mukaan Numenios katsoi, että oli olemassa eräänlainen jumalien kolminaisuus, jonka jäseniä hän nimitti ”isäksi”, ”tekijäksi” ja ”siksi mikä on tehty”. Ensin mainittu oli ylin jumaluus tai puhdas järki, toinen maailman luoja, kolmas maailma itse. Numenios piti ruumista sielun vankilana.


title: Numenios

text: Numenioksen tutkielmista on säilynyt katkelmia Eusebioksen teoksessa "Praeparatio Evangelica". Näihin kuuluvat tutkielma "Hyvästä", tutkielmat jotka käsittelivät seikkoja joissa akatemialaiset poikkesivat Platonista, sekä tutkielma Platonin mystisistä sanonnoista. Origeneen mukaan ensin mainittu sisälsi viittauksen Jeesukseen.


title: Numenios

text: Numenioksen teokset olivat arvossaan uusplatonilaisten keskuudessa, ja Plotinoksen oppilaan Amelioksen sanotaan kirjoittaneen lähes kaksi kirjaa kommentaareja niihin.


title: Christoph Bieler

text: Christoph Bieler (s. 28. lokakuuta 1977 Hall in Tirol) on itävaltalainen yhdistetyn hiihtäjä ja olympiavoittaja.


title: Christoph Bieler

text: Bielerin uran parhaimmat saavutukset ovat joukkuekilpailusta. Torinossa 2006 hän kuului Itävallan olympiakultaa voittaneeseen joukkueeseen ja Salt Lake Cityssä 2002 sekä Sotšissa 2014 pronssijoukkueeseen. Maailmanmestaruuskilpailuissa Bieler on maailmanmestari joukkuekilpailusta Val di Fiemmestä 2003 ja pronssimitalisti Oberstdorfista 2005.


title: Christoph Bieler

text: Bielerin paras henkilökohtainen arvokisasaavutus on normaalimatkan neljäs tila Sapporon MM-kisoissa 2007. Lisäksi hän on ollut kuudes normaalimatkalla Val di Fiemmessä 2003 ja yhteislähtökilpailussa Liberecissä 2009 sekä kahdeksas normaalimäen Gundersen-kilpailussa Liberecissä 2009 ja Val di Fiemmessä 2013. Olympiakisoissa hän on ollut kolmastoista Torinon 2006 normaalimatkan kilpailussa, kymmenes Vancouverin 2010 suurmäen ja yhdestoista Sotšin 2014 normaalimäen Gundersen-kilpailussa.


title: Christoph Bieler

text: Bieler saavutti ensimmäisen palkintosijansa maailmancupissa oltuaan kolmas yhteislähtökilpailussa Sapporossa 25. tammikuuta 2004. Ensimmäisen voittonsa hän saavutti sprinttikilpailussa Lillehammerissa 3. joulukuuta 2006. Yhdistetyn maailmancupissa hän on voittanut yhteensä kuusi osakilpailua ja ollut palkintokorokkeella 17 kertaa (23.2.2013 mennessä). Kaudella 2006–2007 hän sijoittui neljänneksi niin maailmancupin kokonaiskilpailussa kuin sprintticupissakin. Seuraavalla kaudella hän oli neljäs sprintticupissa ja kuudes kokonaiskilpailussa.


title: Christoph Bieler

text: Bielerin seura on HSV Absam-Bergisel.


title: Numenius

text: Numenius voi tarkoittaa ainakin seuraavia:


title: Liina Aunola

text: Liina Aunola (s. 1978) on suomalainen ilma-akrobaatti. Hän on esiintynyt Sirkus Finlandiassa ja ulkomailla Englannissa, Hollannissa, Ruotsissa ja Japanissa. Hänellä on ollut myös kiinnitys yhdysvaltalaisessa Ringling Brothers -sirkuksessa.


title: Liina Aunola

text: Aunola on valmistunut Turun ammattikorkeakoulusta sirkustaiteen ohjaajaksi. Esiintyvät Taiteilijat ry. valitsi hänet vuoden 2008 viihdetaiteilijaksi.


title: Chedda

text: Chedda (ja vuodesta 2013 nimellä IGOR, oikealta nimeltään Igor Parri) on rap- / klubimusiikkia tekevä artisti. IGORin musiikissa on vaikutteita rap hip hop, pop ja tanssimusiikista. IGOR keskittyy sanoituksissaan opiskelijaelämän osa-alueisiin. IGOR on taustaltaan inkerinsuomalais-venäläinen. Hän syntyi Riiassa, Latviassa vuonna 1985, ja muutti perheensä kanssa Suomeen vuonna 1992. Hänet tunnetaan myös nimellä Cheddar. Nimi viittaa amerikanenglannin slangisanaan, joka tarkoittaa "rahaa".


title: Chedda

text: Cheddar aloitti Pyhimyksen Yellow Mic -kollektiivin levymerkillä vuonna 2003. Samaisena vuonna ilmestyi myös Cheddarin ensimmäinen albumi. Vuodesta 2004 Cheddar on julkaissut omakustanne- ja mixtape -levyjä sekä esiintynyt Koti-ikävä -elokuvassa kuin myös sen soundtrack -levyllä, jonka julkaisi EMI vuonna 2005.


title: Chedda

text: Kesällä 2007 Cheddar julkaisi virallisen debyyttisinglensä omalla CheddarMusic levy-yhtiöllään ja single oli myynnissä Suomen Free Record Shopeissa. "Summer Jam" singlellä vieraili pop-tähti Jonna. Cheddarin virallinen debyyttilevy julkaistiin tammikuussa 2008 Fresh Prod./Edel Recordsin jakelemana.


title: Chedda

text:
Superb Character levyllä Cheddar on työskennellyt amerikkalaisten Baby Shamin ja Hard Targetin sekä Cheekin kanssa. Hän on toiminut Suomessa lämmittelyartistina mm. Pandoralle, Adam Tenstalle, G-Unitin Lloyd Banksille sekä Young Buckille sekä Sisqo:lle.
Vuonna 2007 Cheddar esiintyi mm. RMJ:llä, Kontufestareilla ja MTV:n sponsoroimilla Latvian Baltic Graffiti Festareilla.
Huhtikuussa 2008 Cheddar oli Brick & Lacen lämppärinä yhtyeen Suomen 2-päivän kiertueella Lahdessa sekä Joensuussa. Samana vuonna hän esiintyi Latvian isoimmassa festivaalissa Beach Party festareilla, jossa lavalla nähtiin mm. Sunrise Avenue ja Sean Kingston.


title: Chedda

text: 2009 alussa Cheddar muutti nimensä pelkäksi Chedda:ksi ja vieraili Cristal Snown avaussinglellä "Turn Me Up".


title: Chedda

text: Tammikuussa 2010 Cheddalta ilmestyi "I Just Died In Your Arms" single, jonka tuotti Three Legs Luigi. Biisi nousi sijalle 11 Suomen virallisella Finnish Dance Chartilla sekä pysyi 6 viikkoa Diskochartilla. Kyseinen biisi on myös "Miami White" ja "After Ski Hits" kokoelmalevyillä. Maaliskuussa ilmestyi "Power Slide" single digitaalisena ja dj -julkaisuna. Samainen kappale on mukana heinäkuussa julkaistulla Summer Heat kokoelmalla.


title: Chedda

text: Vuoden 2010 alussa Chedda aloitti uuden musiikkiprojektin AXR -levy-yhtiölle kooten eri tuottajia ja muusikoita yhteen. Tuloksena on 80-luvusta vaikutteita ottanut Iron Curtain. Chedda toimii projektin vastaavana tuottajana sekä solistina. Helmikuussa ilmestyi "Iron Curtain - Poison" single.


title: Chedda

text: Chedda vieraili Pandoran 30.3.2011 julkaistulla "Head Up High" levyllä kappaleessa "Ice Cream" yhdessä DJ Oliver Parisin ja brittiläisen TAZ:n kanssa.


title: Chedda

text: Toukokuussa 2012 Chedda ja Antti Kurhinen tekivät kannustuskappaleen ja musiikkivideon jääkiekon MM-kisoihin Venäjän maajoukkueelle.


title: Chedda

text: Keväällä 2013 Chedda julkaisi uuden EP:n, "I Am Igor:n". Levyllä hän palasi takaisin rapin pariin.


title: Chedda

text: Vuoden 2013 aikana hän siirtyi suomenkieliseen esiintymiseen ja käyttämään IGOR-artistinimeä, kun syksyllä ilmestyi "Opiskelijaelämää"-single, jossa IGOR esittää reggae-henkisen rap-kappaleen. Singlellä vierailee SuperStefu. Single on AXR Musicin julkaisema. "Opiskelijaelämää" debytoi viikolla 36 Discopressin Suomen Diskolistalla sijalla 33. Vuonna 2014 julkaistu Approlaulu feat. SuperStefu oli keväällä Spotifyn Viraalilistan ensimmäisellä sijalla viikon ajan.


title: Chedda

text:
2017
2016
2015
2014
2013
- 2012


title: Chedda

text: Arvostelut:


title: Liian vähän aikaa

text: 20 suosikkia – Liian vähän aikaa on Irmeli Mäkelän kokoelma-albumi vuodelta 2001. Levy on osa "20 suosikkia" -kokoelmalevysarjaa.


title: Bobby Baldwin

text: Bobby Baldwin on yhdysvaltalainen entinen pokeriammattilainen ja nykyinen kasinonjohtaja.


title: Bobby Baldwin

text: Baldwin voitti World Series of Pokerin pääturnauksen vuonna 1978 kaikkien aikojen nuorimpana pelaajana (ennätyksen rikkoi Stu Ungar vuonna 1980). Hän on voittanut kaikkiaan neljä WSOP-ranneketta vuosina 1977–1979. Vuonna 2003 Baldwin valittiin Poker Hall of Fameen.


title: Bobby Baldwin

text: Vuonna 1982 Baldwinista tuli Golden Nugget -kasinon asiantuntija ja 1984 hänestä tuli yrityksen hallituksen puheenjohtaja. Vuonna 1987 hänet valittiin The Miragen johtoon. Vuonna 1998 Baldwin nimettiin Bellagion hotellin ja kasinon hallituksen puheenjohtajaksi. Vuosina 1999–2000 hän oli myös Steve Wynnin alaisuudessa Mirage Resortsin rahoituspäällikkönä. Kun vuonna 2000 Mirage Resorts ja MGM Grand yhdistyivät, hänestä tuli MGM Miragen tytäryhtiön Mirage Resortsin toimitusjohtaja.


title: Bobby Baldwin

text:
Vuonna 2005 MGM Miragen ostettua Mandalay Resort Groupin, Baldwinista tuli yrityksen Project City Center -hankkeen vetäjä samalla jatkaen Mirage Resortsin johdossa.
Mike Caro on kirjoittanut Baldwinista kirjan "Bobby Baldwin’s Winning Poker Secrets". Baldwin on kirjoittanut myös Doyle Brunsonin pokerioppaaseen "Super/System". Baldwinin oma pokeriopas "Tales Out of Tulsa" ilmestyi vuonna 1985.


title: Sandrine Bailly

text: Sandrine Bailly (s. 25. marraskuuta 1979) on ranskalainen uransa lopettanut ampumahiihtäjä, olympiamitalisti ja maailmanmestari.


title: Sandrine Bailly

text: Bailly hiihti ankkuriosuuden pronssia voittaneessa Ranskan viestijoukkueessa Torinon talviolympialaisissa 2006 sekä hopeaa saavuttaneessa joukkueessa Vancouverin olympialaisissa 2010. Maailmanmestaruuskilpailuissa hän on voittanut kahdeksan MM-mitalia: yhden kullan, kaksi hopeaa ja viisi pronssia. Maailmanmestaruuden hän voitti takaa-ajokilpailussa vuonna 2003 jakaessaan kultamitalin Martina Glagowin kanssa; molemmat ampuivat kaksi ohilaukausta. Kaudella 2004–2005 hän voitti ampumahiihdon maailmancupin, oli toinen kaudella 2007–2008 sekä kolmas kaudella 2003–2004. Maailmancupista hänellä on 20 osakilpailuvoittoa ja yhteensä 42 palkintopallisijoitusta.


title: Robert Iler

text: Robert Iler (s. 2. maaliskuuta 1985) on yhdysvaltalainen näyttelijä. Hänet tunnetaan parhaiten roolistaan Tony Sopranon poikana televisiosarjassa "Sopranos", jossa hän näytteli vuosina 1999–2007.


title: Robert Iler

text: Iler syntyi ja kasvoi New Yorkissa. Hän on etniseltä taustaltaan amerikanirlantilainen.


title: Robert Iler

text: Iler jäi teinivuosinaan kiinni omaisuusrikoksesta ja marihuanan hallussapidosta.


title: Edmund Allenby

text: Edmund Henry Hynman Allenby (23. huhtikuuta 1861 Brackenhurst, Englanti – 14. toukokuuta 1936 Lontoo, Englanti) oli brittiläinen sotilas, sotamarsalkka ja hallintoviranomainen, joka tunnetaan parhaiten osallistumisestaan ensimmäiseen maailmansotaan Brittiläisen siirtoarmeijan johdossa Lähi-idän taisteluissa.


title: Edmund Allenby

text:
Allenbyn sotilasura alkoi vuonna 1882 ratsuväessä valmistuttuaan Sandhurstin sotakorkeakoulusta. Hänen ensimmäinen palveluspaikka oli Etelä-Afrikka, jossa hän osallistui myös toiseen buurisotaan (1899–1901). Sodan loputtua Allenby oli ylennetty jo everstiksi.
Ensimmäisessä maailmansodassa Allenby sai komennettavakseen Brittiläisen siirtoarmeijan ratsuväkidivisioonan. Ypresin ensimmäisen taistelun jälkeen Allenby ylennettiin Britannian kolmannen armeijan komentajaksi. Kuitenkin vuonna 1917 Allenby siirrettiin Lähi-itään brittiläisten Egyptin-joukkojen komentajaksi, mikä johtui pitkälti siitä, että hänellä oli ollut erimielisyyksiä Douglas Haigin kanssa Arrasin taistelun taktiikasta.


title: Edmund Allenby

text: Allenbyn tehtäväksi annettiin Jerusalem turkkilaisilta jouluun 1917 mennessä. Hänen onnistuikin valloittaa Gazan kaupunki Gazan kolmannessa taistelussa marraskuussa 1917 ja seuraavassa kuussa Jerusalem. Seuraavan vuoden syyskuussa Allenbyn joukot kukistivat turkkilaiset pohjoisempana Megiddon taistelussa, minkä ansiosta hän valloitti myös Damaskoksen ja Aleppon. Vuonna 1919 Allenby nimitettiin sotamarsalkaksi ja aateloitiin.


title: Edmund Allenby

text: Sodan jälkeen Allenby toimi Brittiläisen kansainyhteisön lähettiläänä Egyptissä vuodet 1919–1925. Vuonna 1925 hän jäi eläkkeelle ja siirtyi Edinburghin yliopiston rehtoriksi. Allenby kuoli vuonna 1936 ja hänet haudattiin Westminster Abbey -kirkkoon.


title: Edmund Allenby

text: Allenby on esiintynyt roolihahmona monessa elokuvassa sekä kirjallisuudessa. "Arabian Lawrence" -elokuvassa häntä esittää Jack Hawkins.


title: Craig T. Nelson

text: Craig Theodore Nelson (s. 4. huhtikuuta 1944 Spokane) on yhdysvaltalainen näyttelijä.


title: Craig T. Nelson

text: Nelson on esiintynyt esimerkiksi vuoden 1982 kauhuelokuvassa "Poltergeist". Elokuvarooliensa ohella hän on esittänyt pääroolia muun muassa televisiosarjoissa "Coach" vuosina 1989–1997 ja "Poliisipäällikkö Mannion" vuosina 2000–2004. Nelsonille myönnettiin vuonna 1992 Emmy-palkinto ja hän oli neljänä peräkkäisenä vuotena 1992–1995 Golden Globe -ehdokkaana.


title: Albinos

text: Albinos () (n. 150) oli antiikin kreikkalainen keskiplatonilainen filosofi, joka eli Smyrnassa ja oli Galenoksen aikalainen.


title: Albinos

text: Albinokselta tunnetaan lyhyt tutkielma nimeltä "Johdanto Platonin dialogeihin". Selvitettyään dialogin luonteen, jota hän vertaa draamaan, kirjoittaja jakaa Platonin dialogit neljään luokkaan, loogisiin, kriittisiin, fysikaalisiin ja eettisiin dialogeihin, ja mainitsee myös nykyisin useimmiten käytetyn jaon tetralogioihin eli neljän dialogin ryhmiin. Hän neuvoo, että "Alkibiades", "Faidon", "Valtio" ja "Timaios" tulisi lukea sarjaksi.


title: Albinos

text: Boethius ja Cassiodorus mainitsevat latinaksi kirjoittaneen Albinoksen (tai Albinuksen), joka kirjoitti musiikista ja geometriasta. Kyseessä saattaa olla eri henkilö.


title: Albinos

text: Albinos on joskus sekoitettu Alkinoukseen. Saksalainen tutkija Jacob Freudenthal laittoi 1800-luvulla Alkinouksen teoksen "Platonismin käsikirja" Albinoksen nimiin. John Wittaker on kuitenkin kumonnut tämän vuonna 1990.


title: Rouslain

text: Rouslain eli Roosa Liina on Kari Levolan nuortenkirjasarjan päähenkilö. Rouslain-kirjat kuuluvat Kirjava kukko -sarjaan. Roosa Liinalla on poikaystävä nimeltä Joonatan ja paras kaveri Anni. Hänen perheeseensä kuuluu äiti, isä, isoveli Eemeli ja pikkuveli Reima, jota ei neljän ensimmäisen kirjan aikana ole.


title: Haitin historia

text: Artikkeli kertoo Haitin saarivaltion historiasta.


title: Haitin historia

text: Saaren alkuperäiset asukkaat olivat arawak-intiaaneja. Ensimmäiset heistä saapuivat alueelle Jukatanin niemimaalta 4000 eaa. Lisää muuttoaaltoja tuli Karibialle Amazonin ja Orinocon alueilta vuosisatojen kuluessa. Nimi Haiti tulee arawakien kielen sanasta "Ay-ti", joka tarkoitti vuoristoista maata. Espanjalaisten tullessa 1400-luvun lopulla arawakeja oli eri arvioiden mukaan ainakin miljoona, ehkä kolme miljoonaa. Muutamassa vuosikymmenessä heidän lukumääränsä pieneni alle sadantuhannen. 1540-luvulla heitä oli enää muutamia. Arawakien tuho, joidenkin mukaan kansanmurha, johtui osittain huonosta kohtelusta, osittain ennalta tuntemattomista taudeista kuten isorokko, influenssa ja tuhkarokko. Espanjalaiset käyttivät saarta sokeriruo'on viljelyyn ja Keski- ja Etelä-Amerikan valloitustensa tukikohtana. He luovuttivat saaren länsiosan (josta myöhemmin kehittyi Haiti) Ranskalle vuonna 1697.


title: Haitin historia

text: Ranskalaiset pakottivat intiaanien tilalle työvoimaksi kaiken kaikkiaan 790 000 orjaa Afrikasta. Suurviljelmät olivat tuottoisia – saarella tuotettiin 1780-luvulla 60 % Euroopassa kulutetusta kahvista ja 40 % sokerista. Saarella elävä orjaväestö vaihtui kokonaan 20 vuodessa, koska he kuolivat raakaan kohteluun ja sairauksiin.


title: Haitin historia

text: Ranskan aluksi tasavaltalaiseen vallankumoukseen liittyi ihmisten tasa-arvon käsite myös eri etnisten ryhmien kesken. Sen innoittamina Saint-Dominguen ja Länsi-Intian saarten vapaat ihmiset ja orjat vaativat vapautta orjille ja ihmisarvoa kaikille. Saint-Dominguen saaren orjat nousivat orjuuttajiaan vastaan saaden vuonna 1791 mustien hallinnon saaren pohjoisosaan.


title: Haitin historia

text: Vuonna 1792 Ranska lähetti kolme komissaaria sotilasjoukkojen kanssa palauttamaan orjuuden. Ranskan asevoimat pyrkivät rakentamaan liiton myös siirtomaansa vapaiden ei-valkoisten ihmisten kanssa. Vuonna 1793 Ranska ja Englanti joutuivat keskenään sotaan ja Englannin joukot valtasivat Saint-Dominguen. Tilanne kiristyi, kun Ranskan kuningas Ludvig XVI teloitettiin Ranskassa. Rakentaakseen liiton värillisten ("gens de couleur") ja orjien kanssa Ranskan komissaarit Sonthonax ja Polverel julistivat orjuuden kielletyksi siirtomaassa. Kuusi kuukautta myöhemmin Ranskan kansalliskokousta johtavat jakobiinit laajensivat orjuuden lopettamisen kaikkialle Ranskaan ja sen siirtomaihin.


title: Haitin historia

text: Toussaint L'Ouverture, joka oli entinen orja ja orjakapinan johtaja, johti Saint-Dominguen rauhaan sotimalla vuosia ulkoisia – eurooppalaisia – hyökkääjiä ja sisäisiä vihollisia vastaan. Hän loi kurinalaisen ja joustavasti toimivan armeijan ja sen avulla hän ajoi maasta sekä espanjalaiset että englantilaiset valtaajat. Hän loi suhteet plantaasien omistajiin ja palautti täten toimivan talouden, joka ei pohjautunut orjuuteen. Hän loi jopa kauppasuhteen Englantiin ja Yhdysvaltoihin, joka oli toiminut vuosien ajan laskelmoivasti eri osapuolten tukijana.


title: Haitin historia

text: Kun Ranskan vallankumous muuntui Napoleonin keisarikunnaksi, Ranska päätti palauttaa orjuuden Haitiin ja muualle. Toussaint L'Ouverture loi Haitiin separatistisen hallinnon. Napoleon Bonaparte komensi 20 000 ranskalaista sotilasta murskaamaan haitilaisten itsehallinnon. Joukkoja johti Napoleonin sisaren mies, kenraali Charles Leclerc. Nimenomainen tavoite oli tuhota Toussaint l'Ouverturen värillinen hallinto ja palauttaa orjuus. Ranskalaiset saivat muutamia voittoja mutta muutamassa kuukaudessa keltakuume oli tappanut suurimman osan ranskalaisista sotilaista.


title: Haitin historia

text: Leclerc kutsui Toussaint l'Ouverturen neuvotteluun ja kaappasi hänet vangiksi. Orjat, vapaat värilliset miehet ja liittoutuneet jatkoivat itsenäisyystaistelua johtajansa tultua kaapatuksi ja kuoltua Ranskan vankina 1803 Fort de Joux'n vankilassa aliravitsemukseen, tuberkuloosiin ja keuhkokuumeeseen. Ranska oli menettänyt yli 50 000 sotilasta.


title: Haitin historia

text: Jean-Jacques Dessalines oli ollut pitkään Toussaint l'Ouverturen kenraali. Hän kukisti Ranskan joukot, joita johti Donatien-Marie-Joseph de Vimeur, Vertières'n taistelussa.


title: Haitin historia

text: Saint-Domingue julistautui itsenäiseksi 1.1.1804 nimellä Haiti, koska tämä oli yksi Taíno-kansan saaresta käyttämistä nimistä. Haiti on maailman ainoa orjakapinasta syntynyt valtio. Historioitsijoiden mukaan orjakapinassa kuoli 100 000 mustaa ja 24 000 maan 40 000:sta siirtomaahallitsijan edustajasta.


title: Haitin historia

text: Ranskalaiset kolonialistit pakenivat Haitilta niine orjineen, jotka pystyivät pakottamaan mukaansa. Monet värilliset vapaat pakenivat maasta. Vuoteen 1809 mennessä 10 000 ihmistä oli paennut Saint-Dominguesta Kuubaan ja monet sieltä New Orleansiin.


title: Haitin historia

text: Dessalines nimitettiin hallitsijaksi eliniäkseen. Hän ajoi maanpakoon tai teloitutti Haitiin jääneet valkoiset. Hänen hallintonsa oli yksinvaltiutta. Mulattieliitti vastusti Dessalinesin itsevaltaisuutta, ja hänet salamurhattiin lokakuussa 1806.


title: Haitin historia

text: Kaikki Euroopan suurvallat ja Yhdysvallat asettivat Haitin heti sen itsenäistyttyä täydelliseen saartoon, joka jatkui useita kymmeniä vuosia. Haiti pakotettiin vuonna 1833 maksamaan entiselle siirtomaaisännälleen, Ranskalle, jättikorvaukset Ranskan menettämästä omaisuudesta, orjista. Korvausten maksaminen saattoi Haitin pysyvän velkataakan alle ja lamautti taloudellisen ja yhteiskunnallisen kehityksen. Haiti on nykyäänkin Amerikan köyhin maa. Saarta ovat saarrosta alkaen vaivanneet levottomuudet, köyhyys, sotilaskomento ja väkivalta. 1800-luvun ajan Haitia hallitsivat lyhytaikaiset presidentit, mikä heijasteli poliittista epätasapainoa hallitsevan mulattieliitin ja lukumäärältään suuremman mustaihoisen köyhän väestön välillä.


title: Haitin historia

text: Maa jakautui pohjoiseen kuningaskuntaan, jota johti alussa Henri Christophe eli Henri I, ja eteläiseen tasavaltaan, jota johti alussa Alexandre Pétion. Henri I:stä jäi jälkeen lähinnä hänen rakennuttamansa Citadelle Laferrière, joka on Amerikan mantereen suurin linnoitus.


title: Haitin historia

text: Vuonna 1815 Simón Bolívar, koko Etelä-Amerikan vapautumiseen vaikuttanut poliitikko, sai sotilaallista ja taloudellista tukea Haitilta, joka oli tuolloin maailmanhistorian ainoa onnistunut orjien kansannousu. Haiti oli ollut Ranskan taloudellisen nousun ydinvoima, joten itsenäisellä Haitilla oli varaa rahoittaa Amerikan mantereen vapautumista Euroopan vallan alta. Bolivar oli paennut Haitille sen jälkeen, kun hänet oli yritetty murhata Jamaikalla, jossa hän oli vieraillut hakemassa tukea Etelä-Amerikan vapaustaistelulle. Vuonna 1817 Haiti lupasi tukea Bolivarin toimintaa ehdolla, että hän lupaa vapauttaa orjat. Haitilaisia sotilaita lähetettiin vapaustaisteluihin Kolumbiaan, Venezuelaan, Ecuadoriin, Panamaan ja Peruun.


title: Haitin historia

text: Vuodesta 1821 lähtien presidentti Jean Pierre Boyer (presidentti Pétionin seuraaja) yhdisti pohjoisen ja eteläisen Haitin yhdeksi valtioksi. Kun Santo Domingo itsenäistyi Espanjan vallan alta, Boyer valtasi sen. Dominikaanisen tasavallan historioitsijat ovat kuvanneet haitilaisvallan ajan (1822–1842) äärimmäisen väkivaltaisena. Tänä aikana Boyer vapautti myös dominikaanisen alueen orjat. Boyerin aikana talous alkoi rapistua – tämän estämiseksi hän kirjoitti lain, jonka tarkoitus oli estää maanviljelijöiden liikkumista maassa. Vastaavia keinoja käytettiin myöhemmin muun muassa Meksikossa pyrkien kaupunkislummien rakentumisen ehkäisyyn.